|  |  |
| --- | --- |
| MINISTERUL AFACERIOR INTERNEDEPARTAMENTUL PENTRU SITUAȚII DE URGENȚĂDescriere: Stema IGSUINSPECTORATUL GENERAL PENTRU SITUAȚII DE URGENȚĂUNITATEA DE IMPLEMENTARE A PROIECTULUI PRIVIND „ÎMBUNĂTĂȚIREA MANAGEMENTULUI RISCURILOR DE DEZASTRE*”* | NesecretEx. unic Nr. Bucureşti,  |

**Termeni de Referință**

**Achiziție** **servicii de consultanță cu privire la elaborarea documenţatiilor tehnice necesare și la asigurarea asistenței tehnice pentru realizarea lucrărilor de investiție**

***“Demolare și reconstruire sediu Secție de Pompieri Tecuci, județul Galați” din cadrul Secţiei de Pompieri Tecuci***

1. **SUMAR**
2. **Contextul Proiectului**

Guvernul României a primit un împrumut de la Banca Internaţională pentru Reconstrucţie şi Dezvoltare (BIRD) pentru a sprijini implementarea **Proiectului „Îmbunătățirea managementului riscurilor de dezastre”,** denumit în continuare **„Proiectul“**.

Acordul de împrumut pentru finanțarea Proiectului privind „Îmbunătățirea managementului riscului de dezastru“ a fost semnat de Guvernul României și Banca Internațională pentru Reconstrucție și Dezvoltare la București în data 01.08.2018 și a fost ratificat prin Legea 307/2018.

**Obiectivul Proiectului** este îmbunătățirea rezilienței în caz de dezastre și a infrastructurii de răspuns în situații de urgență, precum și întărirea capacității instituționale pentru reducerea riscurilor de dezastre și adaptarea la schimbările climatice.

**2. Obiectivele serviciilor de consultanță pentru subproiectul “Demolare și reconstruire Sediu Secție de Pompieri Tecuci, județul Galați” din cadrul Secţiei de Pompieri Tecuci**

Obiectivele serviciilor de consultanță descrise în acești Termeni de Referință (numiți în continuare ToR), constau în elaborarea **Raportului preliminar**, a **Documentației pentru obținerea Autorizației de Desființare** a construcției existente, a **Documentației pentru obținerea Autorizației de Construire**, a **Proiectului tehnic** și a **Detaliilor de execuție** pentru construcția nouă, în realizarea **Serviciilor de Supraveghere a Lucrărilor** (Asistență Tehnică asigurată de Consultant), precum și pregătirea documentelor pentru obținerea autorizațiilor de funcționare și alte servicii necesare realizării obiectivului de investiții ***“Demolare și reconstruire sediu Secție de Pompieri Tecuci, județul Galați” din cadrul Secţiei de Pompieri Tecuci;***

Serviciile trebuie finalizate în perioadele specificate în cuprinsul Secțiunii G din cadrul acestor Termeni de Referință și în conformitate cu prevederile Contractului. Acestea vor fi prestate de Consultant în baza Contractului și trebuie să fie realizate în conformitate cu:

* *Studiul de fezabilitate* pus la dispoziție de Client;
* Normele și reglementările obligatorii la nivel național, precum și normele specifice (norme specifice se găsesc aici: https://www.igsu.ro/biblioteca/);
* Legislația românească în vigoare;
* Cadrul de Management al Impactului asupra Mediului și Social pentru Proiectul privind Îmbunătățirea managementului riscurilor de dezastre <https://www.igsu.ro/biblioteca/legislatie/Transparenta%20decizionala/ESMF%20-DRMP_RO_final.pdf>
* Cerințele Băncii Mondiale stipulate în Legea 307/2018 pentru ratificarea Acordului de împrumut pentru finanțarea *"Proiectului privind îmbunătățirea managementului riscurilor de dezastre"*).
1. **Scopul Serviciilor**

Serviciile de consultanţă care fac obiectul Contractului se referă la o subunitate din cadrul Inspectoratului pentru Situații de Urgență „General Eremia Grigorescu” Galați, obiectiv descris în tabelul de mai jos.

|  |  |  |  |  |  |  |
| --- | --- | --- | --- | --- | --- | --- |
| Lot | Județ | Subunitate | Totalpersonal | Garajvpropus | Suprafațăcon struită /desfășurată(mp) | Soluție aprobată |
| VI | GL | *Secţia de Pompieri Tecuci, județul Galați”* | 116 | Număr decompartimente | Număr deautospeciale | Suprafața existentă: - construită/desfășurată -975mp Suprafața propusă:- construită - 1069mp - desfășurată - 1672 mp; | Lucrări de demolare construcție existentă și de realizare construcție nouă și facilitați pentru aceasta |
| Personal/schimb max. |
| Bărbați38 | Femei4 | 5 | 5 |

În vederea respectării cerințelor legislației naționale relevante cu privire la realizarea unei investiții noi, costurile care rezultă din această activitate de consultanță trebuie să se încadreze pe cȃt posibil în valorile cuprinse în Studiul de Fezabilitate aprobat de către Consiliul Tehnico - Economic din cadrul MAI (menționate în **Anexa A**).

1. **LEGISLAȚIE APLICABILĂ**
* Legea nr. 307/2018 pentru ratificarea Acordului de împrumut pentru ratificarea Acordului de împrumut (Proiect privind îmbunătățirea managementului riscurilor de dezastre) dintre România și Banca Internațională pentru Reconstrucție și Dezvoltare semnată de Guvernul României şi Banca Internaţională pentru Reconstrucţie şi Dezvoltare, publicată în Monitorul Oficial al României, Partea I nr. 1063 din 17 decembrie 2018.
* Codul Civil actualizat prin Legea nr. 287 din 17 iulie 2009, republicat, cu modificările și completările ulterioare, Legea nr. 71 din 03/06/2011, Legea nr. 60 din 10/04/2012, Legea nr. 76 din 24/05/2012, Legea nr. 138 din 15/10/2014, Ordonanţă de urgenţă nr. 1 din 03/02/2016, Decizia nr. 534 din 18/07/2018;
* Legea nr. 213 din 17/11/1998 privind proprietatea publică şi regimul juridic al acesteia
* Legea nr. 50 (r2) din 29/07/1991 privind autorizarea executării lucrărilor de construcţii - republicata in Monitorul Oficial, Partea I nr. 933 din 13/10/2004 cu modificările și completările ulterioare inclusiv prin Legea nr. 117 din 20/06/2019 și Legea nr.193/28.10.2019 și Legea 7 06/01/2020 publicată în Monitorul Oficial al României, Partea I, nr. 8 din 8 ianuarie 2020;
* Legea nr. 10/1995 privind calitatea în construcţii republicată în Monitorul Oficial, Partea I nr. 765 din 30/09/2016 modificată și completată prin Legea nr. 177/2015, Ordonanța de urgență nr. 6 din 22/02/2018, Ordonanța de urgentă nr. 84 din 13/09/2018, Legea nr. 256/2018, Legea nr.17/2019,Legea nr. 97/2019 și O.U.G. nr.18/2019 Legea 7 06/01/2020 publicată în Monitorul Oficial al României, Partea I, nr. 8 din 8 ianuarie 2020;
* Legea nr. 350 din 06/07/2001 privind amenajarea teritoriului şi urbanismul publicată în Monitorul Oficial al României, Partea I, nr. 373 din 10 iulie 2001, cu modificările și completările ulterioare (Legea nr. 151/24.07.2019);
* Legea nr. 372/2005 privind performanţa energetică a clădirilor republicată în Monitorul Oficial, Partea I nr. 764 din 30/09/2016
* Legea nr. 422/2001 privind protejarea monumentelor istorice republicata Monitorul Oficial, Partea I nr. 938 din 20 noiembrie 2006
* Legea nr. 500 din 11/07/2002 privind finanţele publice, publicată în Monitorul Oficial al României, Partea I, nr. 597 din 13 august 2002, cu modificările și completările ulterioare;
* Hotărârea nr. 742 din 13/09/2018 privind modificarea Hotărârii Guvernului nr. 925/1995 pentru aprobarea Regulamentului de verificare şi expertizare tehnică de calitate a proiectelor, a execuţiei lucrărilor şi a construcţiilor, publicată în Monitorul Oficial al României, Partea I, nr. 828 din 27 septembrie 2018;
* Hotărârea nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice modificată și completată prin H.G. nr. 79/2017 publicată în Monitorul Oficial al României, Partea I, nr. 147 din 27 februarie 2017
* Ordinul nr. 7/2019 privind stabilirea conţinutului-cadru, întocmirea şi avizarea documentaţiilor tehnico-economice aferente obiectivelor de investiţii noi şi/sau lucrărilor de intervenţii la construcţii existente, cuprinse în programele Ministerului Afacerilor Interne (abroga O.M.A.I. 597/2008) publicat în Monitorul Oficial al României, Partea I, nr. 63 din 25 ianuarie 2019;
* Ordinul nr. 140/2015 privind organizarea, coordonarea şi controlul activităţilor de protecţia mediului în unităţile Ministerului Afacerilor Interne;
* Hotărârea nr. 343/18.05.2017 pentru modificarea Hotărârii Guvernului nr. 273/1994 privind aprobarea Regulamentului de recepţie a lucrărilor de construcţii şi instalaţii aferente acestora publicată în Monitorul Oficial al României, Partea I, nr. 406din 30 mai 2017;
* Hotărârea nr. 300/2006 privind cerințele minime de securitate și sănătate pentru șantierele temporare sau mobile modificată și completată prin H.G. nr. 601/13.06.2007 pentru modificarea și completarea unor acte normative din domeniul securității și sănătății în muncă, publicată în Monitorul Oficial al României, Partea I, nr. 470 din 12 iulie 2007 (cuprinde modificări și completări pentru: H.G. nr. 1875/2005 privind protecția sănătății și securității lucrătorilor față de riscurile datorate expunerii la azbest publicată în M.Of. pI nr. 64/24.01.2006;
* P100-1/2013 Cod de proiectare seismică – Partea I – Prevederi de proiectare pentru clădiri, aprobat prin Ordinul MDRAP nr.2465/2013 publicat în M.Of. nr.558/03.09.2013, modificat prin Ordinul nr. 2956/2019 pentru completarea reglementării tehnice "Cod de proiectare seismică - Partea I - Prevederi de proiectare pentru clădiri", indicativ P100-1/2013.
* C 107/0-2002-Normativ pentru proiectarea şi executarea lucrărilor de izolații termice la clădiri
* NP 068 - 2002 - Normativ privind proiectarea clădirilor civile din punct de vedere al cerinței de siguranța în exploatare
* I 7 – 2011 Normativ pentru proiectarea, execuţia şi exploatarea instalaţiilor electrice aferente clădirilor
* P 118 – 1999 Normativ de siguranță la foc a construcțiilor
* P118-2 / 2013 Normativ privind securitatea la incendiu a construcțiilor – Partea II – Instalații de stingere – include modificările prevăzute de Ordinul 6026/2018.
* P118-3/2015 "Normativ privind securitatea la incendiu a construcțiilor, Partea a III-a - Instalații de detectare, semnalizare și avertizare include modificările prevăzute de Ordinul 6025/2018.
* I9 – 2015 Normativ pentru proiectarea și executarea instalațiilor sanitare;
* C56-00 Normativ pentru verificarea calității și recepția lucrărilor de construcții și instalații aferente acestora;
* I 13/2015 Normativ pentru proiectarea și executarea instalațiilor de încălzire;
* I 7-2011 Normativ pentru proiectarea și executarea instalațiilor electrice aferente clădirilor;
* NP-061-2002 – Normativ pentru proiectarea și executarea sistemelor de iluminat artificial din clădiri;
* P 91/1-02 Ghid privind elaborarea devizelor la nivel de categorii de lucrări şi obiecte de construcţii pentru investiţii realizate din fonduri publice.
1. **POLITICI ASIGURATORII cu privire la IMPACTUL asupra MEDIULUI ȘI SOCIAL**

Impactul de mediu și social este considerat minor pentru realizarea noilor investiții prin demolarea clădirilor existente și realizarea unor construcții noi în raport cu garanțiile M&S (Mediu și Social) ale Băncii Mondiale și CMMS (Cadrul de Management pentru Mediu și Social) pregătite în acest scop. Deoarece obiectivul se află în zona de protecție a unor monumente istorice, este declanșată Politica Băncii Mondiale - OP 4.11 Physical Cultural Resources, ale cărei prevederi trebuie avute în vedere pe tot parcursul desfășurării subproiectului. De asemenea, anumite aspecte trebuie luate în considerare la elaborarea fazelor de proiectare și a asistenței tehnice asigurată de echipele de proiectare în timpul lucrărilor de execuție, etape la care Consultantul are atribuții conform acestor Termeni de Referință. Planul privind măsurile asiguratorii pentru protecția mediului și a cerințelor sociale, adaptat pentru obiectivul de investiții și conform Cadrului de Management pentru Mediu și Social, este detaliat în Anexa H la prezenții Termeni de Referință.

1. **DESCRIEREA SERVICIILOR**
2. **Serviciile ce vor fi realizate cuprind următoarele activități:**

***A) Realizarea și livrarea serviciilor profesionale de arhitectură și inginerie (Etapele I și II, așa cum acestea sunt descrise mai jos)***

Consultantul va prezenta Clientului documentația tehnică completă cu referire la toate aspectele de ordin arhitectural și de inginerie, numită în continuare „Proiect Tehnic”, în conformitate cu standardele de calitate descrise în cuprinsul acestor Termeni de Referință; documentația tehnică finală („Proiect Tehnic”) va fi integrată de către UIP în documentația de licitație care va face obiectul unei proceduri de achiziție pentru atribuirea contractului de execuție, lucrări privind realizarea obiectivului de investiții ***„Demolare și reconstruire sediu Secție de Pompieri Tecuci, județul Galați” din cadrul Secţiei de Pompieri Tecuci;***

**B) *Asigurarea de servicii tehnice profesionale și de monitorizare (etapele III și IV descrise mai jos)***

a) asigurarea de suport tehnic pe durata realizării derulării procedurii de achiziție pentru atribuirea contractului de execuție a lucrărilor; lucrările de execuție menționate anterior se vor realiza în conformitate cu documentația elaborată în cadrul etapei II și vor fi supravegheate după cum este descris în etapa IV;

b) asigurarea de servicii de supraveghere a lucrărilor de execuție (Etapa IV, denumită și Asistență tehnică în timpul executării lucrărilor)

Consultantul va furniza servicii de Asistență tehnică, în mod sistematic, atent și detaliat, pentru a asigura îndeplinirea criteriilor de performanță în realizarea lucrărilor de execuție (pe durata lucrărilor de demolare și pe durata lucrărilor necesare pentru construcția nouă și facilitățile aferente pentru obiectivul de investiții), precum și păstrarea conformității cu desenele, detaliile de execuție, graficele de lucru și specificațiile tehnice elaborate de Consultant și aprobate de Client.

1. **Documente de bază care se vor pune la dispoziție Consultantului de către UIP:**
* *Expertiza tehnică* realizată și aprobată;
* *Studiul de Fezabilitate* realizat și ulterior aprobat de către Consiliul Tehnico - Economic (CTE) din cadrul MAI;
* *Studiile geotehnic și topografic,* ambele au fost elaborate anterior;
* *Certificatul Urbanism nr. 34-412.612 / 8.02.2019* eliberat de Ministerul Afacerilor Interne - Direcția Generală Logistică în vederea obținerii *Autorizației de Desființare* a construcției existente și a organizării execuției lucrărilor de desființare, precum și obținerea *Autorizației de Construire* pentru construcția propusă și organizarea execuției lucrărilor de construire*.* La faza Studiu de Fezabilitate s-au obținut avizele/acordurile /studiile (după caz) solicitate prin Certificatul de Urbanism.
* *Studiu Istorico- Arhitectural și Urbanistic realizat de arh. Doina-Mihaela Bubulete, legitimație expert 121E avizată de ministerul Culturii*

**Dacă studiile geotehnic, topografic, expertiza tehnică precum și Studiul Istorico- Arhitectural și Urbanistic puse la dispoziție de Client, necesită completări sau refacerea acestora, acestea se vor realiza de către Consultant în cadrul acestui Contract, incluzând eventualele modificări/completări aprobate intermediar de către Client, iar versiunile finale ale acestor studii vor fi predate Clientului în cadrul acestor servicii de consultanță.**

1. **Etapele de realizare a serviciilor (elaborare documentație și asigurare asistență tehnică):**
2. ***Etapa I: Întocmirea Raportului preliminar;***
3. ***Etapa II: Elaborarea Documentației Tehnice pentru desfiinţarea construcției existente, autorizarea lucrărilor şi Proiectul Tehnic de execuţie pentru construcția nouă:***
4. **Etapa II.1.** Elaborarea Documentației Tehnice în vederea obținerii Autorizației de Desființare a construcției existente și a documentației tehnice aferente organizării execuției lucrărilor de desființare;
5. **Etapa II.2.** Elaborarea "Documentației Tehnice în vederea obținerii Autorizației de Construire" pentru realizarea construcției propuse și a documentației tehnice aferente organizării execuției lucrărilor de construire;
6. **Etapa II.3.** Elaborarea"Proiectului Tehnic" de execuție a construcției noi;
7. **Etapa II.4.** Elaborarea "Detaliilor de Execuție" parte integrantă a "Proiectului Tehnic";

**Documentațiile tehnice pentru etapele II.1, II.2, II.3. și II.4. se vor preda în format draft** *cu excepția documentațiilor tehnice necesare obținerii/actualizării avizelor/acordurilor/studiilor (după caz) solicitate prin Certificatul de Urbanism și care se vor depune la autoritățile competente;*

1. **Etapa II.5.** Predarea, către Client, a documentației finale pentru desfiinţarea construcției existente, autorizarea lucrărilor şi proiectul tehnic de execuţie pentru construcția propusă, inclusiv a detaliilor de execuție;
2. ***Etapa III: Asigurarea de suport tehnic profesional pe durata derulării procedurii de achiziție a firmei de construcții pentru execuția Lucrărilor*** ***(Contractorul);***
3. ***Etapa IV: Realizarea Serviciilor de Supraveghere a Lucrărilor (denumite Asistență Tehnică*** ***asigurată de Consultant) și pregătirea documentelor pentru obținerea Autorizațiilor de funcționare.***

La realizarea tuturor serviciilor prezentate mai sus, Consultantul va avea în vedere respectarea Legii 10/1995 privind calitatea în construcţii republicată, cu toate modificările și completările ulterioare, precum și cerințele de asigurarea calității menționate în **Anexa B**.

1. **Descrierea detaliată a serviciilor de consultanță conform etapelor menționate mai sus constă în următoarele activități:**
2. ***Etapa I: Întocmirea Raportului preliminar***

Consultantul va prelua date tehnice din Studiul de Fezabilitate și va genera un Raport preliminar care va cuprinde date privind construcția nouă și va include toate specialitățile: arhitectură, structură și instalații cu referire la soluțiile pentru construcția propusă precum și planurile adaptate pentru următoarele etape. Soluțiile propuse se vor încadra pe cȃt posibil în aceleași costuri estimate cuprinse în Devizul General aprobat la faza Studiu de Fezabilitate.

De asemenea în cuprinsul Raportului preliminar Consultantul va preciza necesitatea actualizării / obținerii avizelor / acordurilor/studiilor (după caz) conform cerințelor din Certificatul de Urbanism.

*Conceptul pentru noua construcție* a fost pregătit în etapa Studiului de Fezabilitate, dar se cer următoarele îmbunătățiri:

* În planuri se va optimiza dacă este posibil lungimea necesară pentru garare, asfel încât să încapă autospecialele de intervenție, iar în spatele acestora, autoturismele sau microbuzele alocate pentru Detașamentul de Pompieri Tecuci;
* Pe planurile fiecărui nivel, toate spațiile (ex: grupuri sanitare, vestiare, dormitoare, etc.) vor fi dimensionate, dotate și compartimentate în funcție de numărul și categoriile de personal pe gen (bărbați / femei) specificate în tabelul cu descrierea subunității ( a se vedea tabelul de la paragraful 3. Scopul Serviciilor de mai sus);
* Pentru asigurarea accesului persoanelor cu dizabilități se vor prevedea următoarele facilități : o rampă de acces la intrarea în clădire și un grup sanitar specific la parter.
* Se va avea în vedere necesitatea respectarii reglementarilor specifice privind realizarea investiției deoarece se află la mai puțin de 100m față de imobilele înscrise în Lista monumentelor istorice actualizată (aprobată prin Ordinul Ministrului Culturii și Cultelor), cod GL-II-m-B-03090, cod GL-II-m-B-03091, cod GL-II-m-B-03092.

Având în vedere necesitatea îmbunătățirilor prezentate, Consultantul va atașa Raportului Preliminar Planul de amplasament și planurile fiecărui nivel, realizate conform precizărilor de mai sus. Pe planurile în cauză se vor evidenția suprafețe, dimensiuni, dotări, mobilier, precum și destinația de utilizare a încăperilor.

La această fază personalul din echipa Consultantului implicat în realizarea acestor servicii de consultanță pentru fiecare specialitate în parte, va realiza o vizită la amplasament pentru culegerea de date. Este recomandabil să fie previzionat a se realiza, în etapele următoare, vizite la amplasament ori de câte ori este necesar/solicitat.

**În vederea finalizării Raportului preliminar, Consultantul și Clientul vor participa la întâlniri consultative. Toate observațiile, comentariile, aprobările intermediare ale Clientului vor fi incluse în forma finală a Raportului Preliminar elaborat de către Consultant.**

1. ***Etapa II: Elaborarea Documentației Tehnice pentru desfiinţarea construcției existente, autorizarea lucrărilor şi proiectul tehnic de execuţie pentru construcția propusă.***
2. **Etapa II.1. Elaborarea "Documentației Tehnice în vederea obținerii Autorizației de Desființare"** a construcției existente și a documentației tehnice aferente organizării execuției lucrărilor de desființare (draft).

Documentația pentru obținerea Autorizației de Desființare a construcției existente se va întocmi conform Anexei C, fiind necesare următoarele activități:

* Elaborare documentațiilor tehnice necesare obținerii/actualizării avizelor/acordurilor/studiilor (după caz) solicitate prin Certificatul de Urbanism și depunerea acesteia la autoritățile competente după transmiterea în prealabil a acesteia către Client (conform obligațiilor contractuale);
* Predare Documentație Tehnice necesară obținerii Autorizației de Desființare:
1. Elaborarea **Documentației tehnice de arhitectură și inginerie** **pentru construcția existentă** care trebuie să cuprindă soluția de proiectare a lucrărilor de demolare. Lucrările de demolare propuse trebuie să respecte cele mai recente versiuni ale normelor tehnice, ale standardelor și reglementărilor tehnice românești în vigoare, în special, cele privind rezistența structurală și cerințele de securitate în caz de incendiu, protecția muncii și protecția mediului; se va urmări și soluția aprobată pentru dezafectare din Studiul de Fezabilitate, precum și recomandările avizelor/acordurilor/studiilor (după caz) solicitate prin Certificatul de Urbanism. Consultantul va dispune măsuri pentru actualizarea, dacă este necesar, a releveelor construcției existente, a fotografiilor construcției existente, specificațiilor și documentelor de autorizare ale construcție existente (după caz).
2. Se va elabora totodată și documentația de organizare a execuției lucrărilor de desființare pentru construcția existentă, întocmită conform **Anexa E**.
3. Elaborarea **listelor de cantități** exprimate în lei / echivalent Euro,
4. Se va elabora o Documentaţie tehnico-economică cu detalierea pe fiecare tip de lucrare incluzând prețurile pentru manoperă, materiale, transport și utilaje cu prezentarea încheierii de deviz.
5. **Etapa II.2. Elaborarea "Documentației Tehnice în vederea obținerii Autorizației de Construire"** pentru realizarea construcției propuse și a documentației tehnice aferente organizării execuției lucrărilor de construire (draft);

Documentația pentru obținerea Autorizației de Construire pentru construcția propusă se va întocmi conform **Anexei D**, fiind necesare următoarele activități:

* Elaborarea documentațiilor tehnice necesare obținerii/actualizarii avizelor/acordurilor/studiilor (după caz) solicitate prin Certificatul de Urbanism și depunerea la autoritățile competente după transmiterea în prealabil către client (conform "Obligații contractuale");
* Predarea Documentației Tehnice necesară obținerii Autorizației de Construire:
1. Elaborarea **Documentației tehnice de arhitectură și inginerie** **pentru construcția propusă** care trebuie să cuprindă soluția de proiectare a lucrărilor de construire. Lucrările de construire propuse trebuie să aibă referință pentru cele mai recente versiuni ale normelor tehnice, a standardelor și reglementărilor tehnice românești, în special, cele privind rezistența structurală și cerințele obligatorii pentru rezistența seismică, securitatea în caz de incendiu, siguranța în exploatare, protecția mediului și soluția aprobată pentru construire din Studiul de Fezabilitate, precum și recomandările din avizele/acordurile/studiile (după caz) solicitate prin Certificatul de Urbanism.
2. Se va elabora totodată și documentația de organizare a execuției lucrărilor de construire pentru construcția propusă, întocmită conform **Anexei E.**
3. **Etapa II.3. Elaborarea"Proiectului Tehnic"** de execuție a construcției noi;

Elaborarea documentației tehnice (draft) necesară pentru realizarea construcției propuse, se va realiza conform **Anexei F,**desfășurându-se următoarele activități:

* Pregătirea programului de asigurare a calității lucrărilor pentru toată durata de execuție a Lucrărilor, care definește stadiile determinante pe etape, pentru fiecare specialitate.
* Pregătirea planului de executare a Lucrărilor fizic și valoric (grafic GANTT) care prezintă lista activităților, calendarul estimat și cheltuielile corespunzătoare ale investiției.
* Pe baza documentației tehnice de proiectare finală, Consultantul va calcula cantitățile finale necesare Lucrărilor, cu detalierea pe fiecare tip de lucrări incluzând prețurile pentru manoperă, materiale, transport și utilaje.
1. **Etapa II.4. Elaborarea "Detaliilor de Execuție" parte integrantă a "Proiectului Tehnic"**;

Elaborarea Detaliilor de execuţie (draft) necesare pentru realizarea construcției propuse, se va realiza conform **Anexei G** luând în considerație următoarele:

Detaliile de execuţie sunt parte componentă a proiectului tehnic de execuţie şi vor respecta prevederile acestuia şi detaliază soluţiile de alcătuire, asamblare, executare, montare şi alte operaţiuni privind părţi/elemente de construcţie ori de instalaţii aferente acesteia şi care indică dimensiuni, materiale, tehnologii de execuţie, precum şi legături între elementele constructive structurale/nestructurale ale obiectivului de investiţii.

Detaliile vor fi pregătite la scară relevantă și vor conține toate notele, descrierile și datele specifice pentru o înțelegere clară a domeniului de aplicare și a calității lucrărilor care se regăsesc în Caietele de Sarcini și în listele de cantități. Acestea includ toate datele necesare pentru definirea, stabilirea și implementarea lucrărilor.

1. **Etapa II.5. Predarea, către Client, a documentației finale pentru desfiinţarea construcției existente, autorizarea lucrărilor şi proiectul tehnic de execuţie pentru construcția propusă, inclusiv a detaliilor de execuție**

Se va preda către client documentația finală, revizuită, inclusiv rapoartele verificatorilor tehnici pentru toate cerințele esențiale, prevazută la etapele II.1, II.2; II.3 și II.4, în care sunt incluse și toate cerințele stipulate prin avizele, acordurile și studiile solicitate prin Certificatul de Urbanism.

**\*\*\* NOTĂ**

În vederea elaborării Documentației tehnice menționată la etapa II se vor lua în considerare următoarele:

* Se vor respecta procedurile de avizare și autorizare pentru obținerea Autorizației de Desființare / Construire. În acest sens, trebuie respectată legislația românească în vigoare;
* Devizul General al lucrărilor va fi întocmit în conformitate cu prevederile legale în vigoare;
* Toate desenele trebuie să fie pregătite la o scară relevantă, așa cum sunt solicitate conform legii la fazele "Proiect tehnic" și "Detalii de execuție";
* Documentația tehnică trebuie să includă toate detaliile necesare pentru definirea, stabilirea și punerea în aplicare a lucrărilor;
* Documentația tehnică trebuie să conțină toate notele, descrierile și detaliile necesare pentru o înțelegere clară a soluțiilor și asigurarea calității lucrărilor necesare și pentru a permite identificarea și relaționarea cu specificațiile tehnice, listele de cantități cuprinzând materialele și elementele de construcție, finisajele și lucrările necesare (inclusiv manoperă, utilaj și transport).

**În vederea finalizării activităților prevăzute în etapa II ( și în toate sub-etapele acesteia), Consultantul și Clientul vor participa la întâlniri consultative. Toate observațiile, comentariile şi aprobările intermediare ale Clientului vor fi incluse în forma finală a documentațiilor elaborate de către Consultant.**

**Atenție:** Consultantul va lua în considerare eventuale elaborări de studii de soluții, documentații tehnice pentru devieri ale reţelelor, etc. sau orice alte documentații tehnice care pot fi solicitate de autoritățile care eliberează avize/acorduri/studii (după caz).

1. ***Etapa III: Asigurarea de suport tehnic profesional pe durata derulării procedurii de achiziție a firmei de construcții pentru execuția Lucrărilor*** ***(Contractorul)***

Consultantul asigură sprijin tehnic profesional, ori de căte ori este necesar reprezentanților IGSU-UIP în cadrul procesului de achiziție a Contractorului, prin furnizarea de suport tehnic prin întocmirea clarificărilor necesare cu privire la specificațiile tehnice, parte din documentația de licitație.

**În vederea finalizării activităților prevăzute în etapa III Consultantul și Clientul vor participa la întâlniri consultative.**

1. ***Etapa IV: Realizarea Serviciilor de Supraveghere a Lucrărilor (denumite Asistență Tehnică*** ***asigurată de Consultant) și pregătirea documentelor pentru obținerea Autorizațiilor de funcționare)***

Consultantul va furniza următoarele servicii:

* Odată ce lucrările au început, Consultantul va asigura informații de asistență tehnică sub forma activităților de urmărire a execuției lucrărilor de demolare / construire prin vizite la amplasament și raportate către Client. Aceste servicii sunt furnizate cel puțin o dată pe lună, dar și de mai multe ori conform programului de control faze determinante, precum și la solicitarea UIP pe întreaga perioadă de desfășurare a execuției lucrărilor de demolare / construire, participând la recepția la terminarea lucrărilor și deasemenea la recepția finală. Consultantul va monitoriza prin personalul său de specialitate progresul Contractorului în ceea ce privește îndeplinirea obiectivelor specificate pentru fiecare etapă a Lucrărilor;
* În funcție de solicitarea Contractorului către Client, Consultantul va furniza celui din urmă orice detalii cu privire la realizarea lucrărilor de demolare / construire. Consultantul va verifica rezultatele investigațiilor asupra solului și testarea materialelor pentru a se asigura că specificațiile tehnice sunt respectate în mod satisfăcător;
* Consultantul va pregăti Dispozițiile de Șantier, dacă este cazul, pe care le va supune aprobării Clientului;
* Consultantul va întocmi planuri detaliate, specificații tehnice și estimări de cost pentru lucrări suplimentare sau pentru comenzi de variație, aprobate de Client, fără a solicita costuri suplimentare;
* Contravaloarea serviciilor Consultantului, legate de eventuale lucrări neprevăzute ale Contractorului, sunt incluse în costurile asistenței tehnice în timpul executării lucrărilor. În situația existenței unor astfel de lucrări, Consultantul va supraveghea executarea acestora de către Contractor;
* Consultantul trebuie să pregătească și să transmită Rapoartele de specialitate lunare și la finalizarea lucrărilor de execuție demolare/construire inclusiv Certificatul de performanță energetică pentru recepția lucrărilor;
* Consultantul va întocmi documentația "as built" (proiectul tehnic de execuție actualizat la data finalizării lucrărilor)conform cerințelor legislației române în vigoare.
* Consultantul trebuie să asigure echipamentele individuale de protecția muncii pentru personalul propriu, la vizitele în șantier necesare conform prevederilor legale în vigoare.

**În timpul prestării serviciilor de asistență tehnică, consultantul va respecta în toate privințele prevederile legale în vigoare privind asistența tehnică în timpul executării lucrărilor**;

**În vederea finalizării activităților prevăzute în etapa IV Consultantul și Clientul vor participa la întâlniri consultative. Toate observațiile, comentariile, aprobările intermediare ale Clientului cu privire la performanța îndeplinirii de către Consultant a responsabillităților acestuia în cadrul etapei IV vor fi incluse în forma finală a documentațiilor elaborate de către Consultant în cadrul etapei IV iar, acolo unde eventual sunt semnalate discrepanțe, acestea vor fi luate în considerație și corectate.**

**Angajarea verificatorilor atestați se realizează printr-o procedură de achiziție separată, realizată de către UIP. Consultantul are obligația să comunice în permanență (Etapele II și IV) cu verificatorii tehnici atestați contractați de UIP și să integreze toate observațiile acestora în documentațiile tehnice.**

1. **OBLIGAȚIILE DE RAPORTARE ALE CONSULTANTULUI**

Consultantul va realiza activitățile prevăzute mai sus și va furniza serviciile aferente, după cum este descris în etapele de mai jos:

1. **Etapa I: Întocmirea Raportului preliminar:** Raportul preliminar va fi elaborat în conformitate cu precizările stabilite la **D. 4. a) din Termenii de Referință** și va fi depus la sediul Clientului în maxim **21 de zile** de la data semnării Contractului.

Documentele emise trebuie predate, semnate și ștampilate în 3 (trei) exemplare editate și 1 (unu) exemplar în format electronic pe suport CD/DVD (pdf. SCANAT - cu semnături și ștampile).

1. **Etapa II: Elaborarea Documentației Tehnice pentru desfiinţarea construcției existente, autorizarea lucrărilor şi proiectul tehnic de execuţie pentru construcția propusă:** Documentația specifică va fi elaborată în conformitate cu precizările stabilite la **D. 4. b) (i)-(iv) din Termenii de Referință** respectându-se totodată normele și legile în vigoare privind modul de realizare a acesteia. Aceasta va fi depusă succesiv la sediul clientului conform paragrafului G. Grafic desfășurare activități.
2. **Etapa II.1.** Elaborarea "Documentației Tehnice în vederea obținerii Autorizației de Desființare" a construcției existente și a documentației tehnice aferente organizării execuției lucrărilor de desființare
* Consultantul va elabora documentația tehnică necesară obținerii/actualizării avizelor/acordurilor/studiilor (după caz) solicitate prin Certificatul de Urbanism și o va depune la autoritățile competente;
* Consultantul va elabora Documentația Tehnică necesară obținerii Autorizației de Desființare în conformitate cu precizările stabilite la **D. 4. b) (i) din Termenii de Referință**, urmărind aspectele referitoare la măsurile de Sănătate și Securitate în Muncă, la măsurile de protejare a mediului înconjurător, precum și impactul asupra comunităților invecinate.

Documentațiile menționate vor fi predate în varianta **draft** la sediul Clientului după **21 de zile** de la începerea elaborării **Etapei II** împreună cu documentația de organizare a execuției lucrărilor de dezafectare pentru construcția existentă. Se transmite în format electronic pe suport CD/DVD (extensie pdf. - NU SCANAT, docx., xls., după caz) și 1 (unu) exemplar editat.

1. **Etapa II.2.** Elaborarea "Documentației Tehnice în vederea obținerii Autorizației de Construire" pentru realizarea construcției propuse și a documentației tehnice aferente organizării execuției lucrărilor de construire.
* Consultantul va elabora documentația tehnică necesară obținerii/actualizării avizelor/acordurilor/studiilor (după caz) solicitate prin Certificatul de Urbanism și o va depune la autoritățile competente;
* Consultantul va elabora Documentația Tehnică necesară obținerii Autorizației de Construire în conformitate cu precizările stabilite la **D. 4. b) (ii) din Termenii de Referință**.

Documentațiile menționate vor fi predate în varianta **draft** la sediul Clientului după **42 de zile** de la începerea elaborării **Etapei II** împreună cu documentația de organizare a execuției lucrărilor de construire pentru construcția propusă. Se vor transmite în format electronic pe suport CD/DVD (extensie pdf. - NU SCANAT, docx., xls., după caz) și 1 (unu) exemplar editat.

1. **Etapa II.3**. Elaborarea"Proiectului Tehnic" de execuție a construcției noi

Documentația specifică va fi elaborată în conformitate cu precizările stabilite la **D. 4. b) (iii) din Termenii de Referință**. respectându-se totodată normele și legile în vigoare privind modul de realizare a acesteia. Aceasta va fi depusă în varianta **draft** la sediul Clientului după **63 de zile** de la începerea elaborării **Etapei II**.

Documentele emise se transmit în format electronic pe suport CD/DVD (extensie pdf. - NU SCANAT, docx., xls., după caz) și 1 (unu) exemplar editat.

1. **Etapa II.4.** Elaborarea "Detaliilor de Execuție" parte integrantă a "Proiectului Tehnic";

Documentația specifică va fi elaborată în conformitate cu precizările stabilite la **D. 4. b) (iv) din Termenii de Referință** respectându-se totodată normele și legile în vigoare privind modul de realizare a acesteia. Aceasta documentație va fi depusă la sediul Clientului după **77 de zile** de la începerea elaborării **Etapei II**, în vederea verificării de către personalulUIP și verificatorii tehnici atestați.

Documentele emise se transmit în format electronic pe suport CD/DVD (extensie pdf. - NU SCANAT, docx., xls., după caz) și 1 (unu) exemplar editat.

***Documentațiile tehnice pentru etapele II.1., II.2., II.3. și II.4. se vor preda în format draft,*** *cu excepția documentațiilor tehnice necesare obținerii/actualizării avizelor/acordurilor/studiilor (după caz) solicitate prin Certificatul de Urbanism și care se vor depune la autoritățile competente;*

1. **Etapa II.5.** Predarea, către Client, a documentației finale pentru desfiinţarea construcției existente, autorizarea lucrărilor şi proiectul tehnic de execuţie pentru construcția propusă, incluzând detaliile de execuție

În cadrul acestei etape,se vor preda către Client și toate avizele/acordurile/studiile (după caz) obținute de la autoritățile competente, necesare obținerii Autorizației de Desființare / Construire. Acestea, împreună cu documentațiile aferente emiterii lor, vor fi predate Clientului atât în original cât și în format electronic pe suport CD/DVD (pdf.).

După implementarea tuturor observațiilor și a cerințelor stabilite prin avizele/acordurile/studiile (după caz) solicitate prin Certificatul de Urbanism, documentațiile finale în original vor fi predate în termen de **98 de zile** de la demararea **Etapei II**, astfel:

 **- 4 (patru)** exemplare cu semnături autorizate și ștampile (inclusiv de către verificatorii atestați), pe suport hârtie;

  **- 1 (unu)** exemplar în format electronic, pe suport CD/DVD (extensie dwg, pdf. - NU SCANAT, docx., xls., după caz);

 **- 1 (unu)** exemplar în format electronic pe suport CD/DVD (pdf. SCANAT - cu semnături autorizate și ștampile, inclusiv de către verificatorii atestați).

\*\*\* **NOTĂ**

 **- Termenele menționate sunt cu caracter maximal și se referă la zile calendaristice;**

 **- Pe timpul verificărilor efectuate de către UIP și a verificatorilor atestați asupra documentațiilor, activitatea Consultantului nu va fi întreruptă;**

 **- În cadrul Etapei II pe durata desfășurării serviciilor se pot solicita de către Client ședințe de consultare UIP/Consultant**

1. **Etapa III: Asigurarea de sprijin tehnic pe durata derulării procedurii de achiziție a firmei de construcții pentru execuția Lucrărilor** **(Contractorul)**

Asigura sprijin tehnic către IGSU-UIP ori de câte ori este necesar, pe durata derulării procedurii de achiziție a firmei de construcții pentru execuția lucrărilor (Contractorul), prin furnizarea de sprijin tehnic la elaborarea clarificărilor cu privire la specificațiile tehnice din documentația de licitație.

1. **Etapa IV: Realizarea Serviciilor de Supraveghere a Lucrărilor (denumite Asistență Tehnică** **asigurată de Consultant) și pregătirea documentelor pentru obținerea Autorizațiilor de funcționare**
2. **Asistența tehnică** **asigurată de Consultant**

Consultantul va participa la lucrările de dezafectare stabilite conform legii.

Pentru începerea lucrărilor la construcția nouă este necesară organizarea recepției la terminarea lucrărilor de dezafectare la care va participa și Consultantul.

Consultantul va fi prezent pe șantier de cate ori este necesar și la solicitarea Clientului

Se vor preda următoarele documente (două exemplare vor fi trimise UIP):

* Rapoarte lunare de supraveghere cu privire la progresul lucrărilor de demolare și realizare a construcției noi și a prezentărilor la fazele determinante (conform legislației naționale pentru asigurarea calității în construcții), precum și
* Rapoartele de supraveghere incidentală solicitate de UIP.

***Date scadente: Nu mai târziu de 7 zile de la sfârșitul fiecărei perioade de raportare.***

* Raportul final privind serviciile de supraveghere (două exemplare trimise la UIP) și rapoarte de specialitate la recepția / preluarea lucrărilor

***Data scadentă: Nu mai târziu de 15 (cincisprezece) zile de la finalizarea lucrărilor****.*

**Toate documentele întocmite și depuse de Consultant, în orice format, sunt și vor rămâne proprietatea UIP după încheierea serviciilor. Consultantul nu poate folosi sau disemina niciunul dintre aceste documente fără acordul prealabil scris al UIP.**

1. **Obligațiile Consultantului**

- Coordonarea în materie de securitate și sănătate care trebuie să fie organizată în etapele de concepție și elaborare a documentației tehnice conform HG 300/2006 art.5;

- Se va include asigurare de răspundere civilă profesională pentru proiectanții de specialitate conform Legii 10 /95 republicată - art.6 și art. 31.

- Va respecta toate obligațiile stabilite prin legislație cu privire la sănătate și securitate în muncă și la măsurile de securitate la incendiu la toate etapele de realizare a serviciilor;

- Se va prezenta dovada de luare în evidență a proiectului eliberată de către OAR (Ordinul Arhitecților din România);

- Se va preda documentația tehnică necesară pentru urmărirea curentă și specială a comportării în exploatare a construcțiilor conform Ordin 847/2014 de aprobare a PCU 004 și a Normativului privind comportarea în timp a construcțiilor indicativ P130/1999.

- Se va preda documentația tehnică necesară pentru Autorizări ISCIR, puneri în funcțiune, calibrări, verificări metrologice ale utilajelor aferente investiției care impun avizare, acorduri, autorizare, etc.;

- Efectuarea probelor, testelor, punerea în funcțiune a instalațiilor, recepțiilor lucrărilor de executate pentru branșarea și racordarea la utilitățile necesare funcționării construcției, conform avizelor/ acordurilor/studiilor obținute și a documentațiilor elaborate;

- Elaborarea Certificatului de performanță energetică la recepția lucrărilor;

- Elaborează documentația "as-built" (documentația tehnică de execuție actualizat la data finalizării lucrărilor), necesară la recepția la terminarea lucrărilor, conform prevederilor HG 273/1994 modificată prin HG 343/2017;

- Elaborează Referatele pe specialități cu privire la modul în care a fost executată lucrarea - conform HG 343/2017 art. 15(3) i).

- Reprezentanții Consultantului participă în mod obligatoriu la Recepția la terminarea lucrărilor în calitate de invitați conform HG 343 /2017 art. 11 (5).

- Reprezentanții Consultantului participă în mod obligatoriu la Recepția finală în calitate de invitați conform HG 343 /2017 art. 25 (2).

La pregătirea tuturor documentelor solicitate in contract, Consultantul va lua în considerare standardele naționale în vigoare.

La pregătirea documentelor de proiectare, ***Consultantul trebuie să țină cont de prevederile referitoare la protecția mediului și realizarea construcției conform prevederilor Acordului de Împrumut dintre Guvernul României și Banca Mondială*** (numărul proiectului P166302, împrumutul IBRD 8892-RO, pentru finanțarea **Proiectului privind Îmbunătățirea managementului riscului de dezastre,** ratificat prin Legea nr. 307/2018 publicată în Monitorul Oficial al României nr. 1063 / 17 Decembrie 2018. Acestea se prevăd atâta timp cât împrumutul BIRD este în vigoare:

• Toate procedurile legate de implementarea activităților care fac obiectul acestor servicii de consultanță trebuie să se desfășoare în conformitate cu legislația de mediu aplicabilă acesteia corelata cu standardele Uniunii Europene referitoare la protecția mediului, deoarece acestea pot suferi amendamente sau pot fi modificate și trebuie să fie în conformitate cu toate autorizațiile guvernamentale aplicabile.

• Lucrările de demolare, construcție și întreținere, precum și politicile de atenuare a impactului asupra mediului care pot fi necesare pentru aceste servicii, trebuie să fie efectuate în conformitate cu bunele practici de utilitate și cu standardele menționate la punctul anterior.

• Trebuie specificate în documentație lucrările de întreținere și reabilitare a utilităților, care pot fi solicitate de către autoritățile competente.

Se vor respecta cerințele din Politica Băncii Mondiale -World Banck Safeguard Policy OP/BP 4.11. Este important să se ia în considerare riscul și impactul asupra patrimoniului cultural în fiecare etapă a proiectului, ca parte a evaluării de mediu și social.

Coordonarea în materie de securitate și sănătate trebuie să fie organizată în toate etapele de elaborare a documentațiilor.

Certificatul de performanță energetică la finalizarea lucrărilor de construire se va realiza de către Consultant și se va preda înainte de Recepția la terminarea lucrărilor.

Astfel, **Consultantul va aborda atât impactul asupra mediului în timpul executării lucrărilor de demolare/construire, cat și impactul asupra mediului în timpul funcționării subunității de intervenție după realizarea construcției propuse.**

La pregătirea documentelor solicitate în Etapa a II-a, consultantul va prezenta soluția (soluțiile) propuse UIP pentru a se asigura că sunt luate în considerare nevoile lor (în calitate de beneficiari finali). Documentele justificative pentru aceste consultări trebuie să fie furnizate Clientului sub formă de procese-verbale ale ședințelor.

**Toate documentele tehnice elaborate de Consultant în Etapa II și Etapa IV vor fi supuse spre examinare și verificare de către verificatorii atestați, contractați de UIP.**

**Cheltuielile pentru realizarea serviciilor solicitate conform normelor și legilor in vigoare precum și cele specificate în Termenii de Referință vor fi suportate integral de către Consultant.**

1. **FACILITĂȚI CARE TREBUIE FURNIZATE DE CĂTRE CLIENT IN TIMPUL REALIZĂRII SERVICIILOR DE CONSULTANȚĂ**

Pentru serviciile prestate în etapele I și II, Clientul va pune la dispoziție un spațiu de birou special necesar întâlnirilor pentru procesul de consultare și de predare a documentaţiilor (tehnice sau funcționale).

*Consultantul este responsabil și va suporta toate costurile pentru deplasările, materiale și echipamente necesare acestuia pentru ședințele tehnice/consultative cu Clientul.*

*Consultantul va furniza pe cheltuiala proprie toate activitățile necesare realizării serviciilor și pentru a îndeplini sarcinile prevăzute în Termenii de Referință*.

1. **GRAFIC DESFASURARE ACTIVITĂȚI**

| **Nr.** **crt.** | **Activități** | **\*Timp alocat / termen predare****(zile calendaristice/luni)** |
| --- | --- | --- |
| **1** | **Etapa I: Întocmirea Raportului preliminar:** | **21 zile** |
| **Analizarea documentație de către UIP**  | **7 zile** |
| **2** | **Etapa II:** **Elaborarea Documentației Tehnice pentru desfiinţarea construcției existente, autorizarea lucrărilor şi proiectul tehnic de execuţie pentru construcția propusă.** | **98 zile**  |
|  | **Etapa II.1.** Elaborarea "Documentației Tehnice în vederea obținerii Autorizației de Desființare" a construcției existente și a documentației tehnice aferente organizării execuției lucrărilor de desființare; | **După 21de zile:** Documentația necesară Obținerii Autorizației de Desființare a construcției existente și a documentației tehnice aferente organizării execuției lucrărilor de desființare în format **draft.** Depunerea acestor documentații pentru solicitare avize/acorduri/studii (după caz) la autoritățile competente. |
|  | **Etapa II.2.** Elaborarea "Documentației Tehnice în vederea obținerii Autorizației de Construire" pentru realizarea construcției propuse și a documentației tehnice aferente organizării execuției lucrărilor de construire; | **După 42 de zile:** Documentația necesară Obținerii Autorizației de Construire pentru realizarea construcției propuse și realizarea documentației tehnice aferente organizării execuției lucrărilor de construire în format **draft**Documentația în original pentru obținerea avizelor/acordurilor/studiilor (după caz) solicitate prin Certificatul de Urbanism precum și depunerea acestor documentații pentru solicitare avize/acorduri/studii (după caz) la autoritățile competente.\*\* |
|  | **Etapa II.3.** Elaborarea"Proiectului Tehnic" de execuție a construcției noi; | **După 63 de zile:** Documentația privind Proiectul Tehnic de execuție a construcției noi în format **draft** |
|  | **Etapa II.4.** Elaborarea "Detaliilor de Execuție" parte integrantă a "Proiectului Tehnic"; | **După 77 de zile:**  Documentația privind Detaliile de execuție în format **draft.** În cadrul acestei etape se vor preda către Client toate avizele/acordurile/studiile (după caz) obținute de la autoritățile competente.  |
|  | **Etapa II.5.** Predarea, către Client, a documentației finale pentru desfiinţarea construcției existente, autorizarea lucrărilor şi proiectul tehnic de execuţie pentru construcția propusă | **După 98 de zile:** se vor transmite toate documentațiile editate, semnate și ștampilate în forma finală acceptată și corelată cu avizele/ acordurile/studiile (după caz) emise de autorități, astfel- Documentația tehnică Obținere Autorizației de Desființare și Organizare Execuție lucrări desființare- Documentația tehnică Obținere Autorizației de Construire și Organizare Execuție lucrări construire- Proiectul Tehnic de execuție a construcției noi - Detaliile de Execuție  |
|  | **Ședințe de consultare** | **In cadrul Etapei II pe durata desfășurării serviciilor se pot solicita de către Client ședințe de consultare UIP/Consultant, ori de câte ori va fi considerat necesar** |
| **TOTAL Etapa I și Etapa II**  | **126 zile (aprox 4.5 luni)** |
| **3** | **Etapa III: Asigurarea de suport tehnic pe durata derulării procedurii de achiziție a firmei de construcții pentru execuția Lucrărilor (Contractorul)**  | **Ori de câte ori este necesar, Consultantul va asigura suport tehnic profesional în vederea elaborării clarificărilor cu privire la documentația de licitație**  |
| **4** | **Etapa IV: Realizarea Serviciilor de Supraveghere a Lucrărilor (denumite Asistență Tehnică asigurată de Consultant) și pregătirea documentelor pentru obținerea Autorizațiilor de funcționare** | **24 luni**Se vor întocmi și înainta către UIP următoarele:**Rapoarte lunare****-** nu mai târziu de **7 zile** de la sfârșitul fiecărei perioade de raportare;**Raportul final** privind serviciile de supraveghere și rapoarte de specialitate la recepția la terminarea lucrărilor**-**  nu mai târziu de **15 zile** de la finalizarea lucrărilor. |
| **TOTAL Etapa III și IV** | **24 luni** |

*\* termenele stabilite sunt cu caracter maximal* *și se referă la zile calendaristice ;*

*\*\* în funcție de obținerea avizelor/acordurilor/studiilor* (după caz) *solicitate prin Certificatul de Urbanism;*

1. **ACORDURI INSTITUȚIONALE**

Instituții implicate:

**Inspectoratul General pentru Situații de Urgență (IGSU)** în calitate de **agenție** de implementare și în calitate de Client conform termenilor contractuali;

**Unitatea de Implementare a proiectului (UIP)** din cadrul IGSU în calitate de responsabil pentru implementarea tuturor activităților de Proiect.

În timpul misiunii, Consultantul va intra în contact și va comunica (după caz) cu:

1. *Unitatea de Implementare a Proiectului* (UIP)
2. *Managerul de contract* reprezentant al Clientului
3. *Direcția Generală Logistică din cadrul MAI* în calitate de structură care eliberează Certificatul de Urbanism și emite Autorizația de Desființare / Construire
4. *Verificatorii atestați de specialitate* contractați de UIP
5. *Contractorul* care realizează lucrările de execuție, contractat de UIP
6. *Responsabilul tehnic cu execuția* din partea *Contractorului*, în calitatea sa de supraveghetor al lucrărilor ce urmează a fi executate.
7. *Diriginții de șantier* contractați de UIP
8. *Autoritățile din Romania* care eliberează avizele/acordurile/studiile (după caz) și autorizațiile necesare pentru realizarea lucrărilor de construcții.
9. *Orice alte organizații din România* care, în conformitate cu legislația în vigoare, sunt implicate în etapele de elaborare documentație și asistență tehnică.

**Consultantul este obligat să înștiințeze și să comunice către UIP- Unitatea de Implementare a Proiectului fiecare discuție tehnică stabilită cu entitățile prezentate mai sus.**

**I. PROFIL CONSULTANT și CERINTE CALIFICARE PERSONAL din echipa CONSULTANTULUI**

 Consultantul va fi o firmă sau asociere eligibilă, cu sau fără un sub-consultant, cu experiența și resursele necesare pentru executarea serviciilor descrise în prezenții Termeni de Referință.

 Consultantul trebuie să îndeplinească următoarele cerințe de calificare și experiență:

**Calificări și experiență generală:**

1. Firma sau cel puțin unul dintre asociați, în cazul asocierii, să aibă ca principal domeniu de activitate înregistrat la Registrul Comerțului codul CAEN 7112 - Activități de inginerie și consultanță tehnică legate de acestea sau codul CAEN 7111 – Activitati de arhitectura;
2. Minim 5 ani experiență în prestarea de servicii de consultanță în domenii ca: proiectare construcții, asigurare suport tehnic pe durata derulării procedurii de achiziție a execuției de lucrări și asistență tehnică pe durata execuției lucrărilor;
3. Minim 5 contracte finalizate cu succes în ultimii 5 ani, similare ca volum de lucru și durată de prestare a serviciilor cu prezentele servicii, și care au inclus servicii de proiectare construcții, asigurare suport tehnic pe durata derulării procedurii de achiziție a execuției de lucrări și asistență tehnică pe durata execuției lucrărilor;

**Calificări și experiență specifică:**

1. Experiență de succes în ultimii 5 ani, în proiectare construcții și asistență tehnică pe perioada execuției lucrărilor pentru clădiri cu următoarele caracteristici:
* Structură beton armat si metal
* Clasa de importanță I prezintă un avantaj;
* Suprafață desfășurată de min. 1700 mp;
* Regim de înălțime: minim P+1 etaj
* Destinația/funcțiunea: Cladire administrativă+garaj

Se vor lua în considerare servicii finalizate din cadrul unuia sau mai multor contracte relevante.

1. Experiență de succes în ultimii 5 ani, în elaborarea Documentației Tehnice pentru desfiinţarea construcției existente, autorizarea lucrărilor de construire şi realizarea proiectului tehnic de execuţie pentru construcția propusă.

Se vor lua în considerare servicii finalizate din cadrul unuia sau mai multor contracte relevante.

**Disponibilitate experți cheie:**

1. Consultantul va pune la dispoziție o echipă de specialiști cu experiența și calificările necesare executării cu succes a serviciilor, echipă care va include cel puțin următorii experți cheie: șef de proiect, arhitect, inginer construcții civile, inginer specialitatea instalații încălzire și climatizare, inginer specialitatea instalații electrice, inginer specialitatea instalații sanitare (alimentare cu apă și canalizare), specialist costuri (devizier).

În vederea demonstrării îndeplinirii cerințelor de experiență și calificare de mai sus, Consultantul va furniza:

* Certificat Constatator eliberat de Registrul Comertului, valabil la data limită de depunere a Expresiilor de Interes;
* o listă cu contractele relevante din ultimii 5 ani care să includă: obiectul contractului; perioada de execuție; tipul structurii clădirilor proiectate și încadrarea în clasele și categoriile de importanță; tipul de lucrări propuse (demolare și reconstruire); suprafețele desfășurate și regimul de înălțime al clădirilor precum și detinația/funcțiunea acestora. Se vor prezenta în copie contracte și procese verbale de recepție sau echivalent, cel puțin pentru contractele care demonstrează experiența similară minimă solicitată. Referințele primite de la beneficiari vor fi considerate un avantaj;
* o listă cu experții cheie propuși, menționând cel puțin: poziția fiecăruia, calificările și experiența profesională relevante, contribuția la prestarea prezentelor servicii. Lista va fi însoțită de eventuale certificate/atestări ale experților cheie propuși.

**Echipa consultantului include, (fără a se limita la aceștia) următorii experți cheie:**

**"Șef de Proiect":**

- arhitect sau inginer construcții civile, cu experiență profesională de cel puțin 10 ani;

- experiență relevantă de minimum 5 ani în managementul proiectării tehnice;

- o poziție similară ocupată anterior cu responsabilități de același tip pentru cel puțin 3 proiecte similare.

**Arhitect:**

- minim 8 ani de experiență relevantă în realizarea documentațiilor de arhitectură;

- poziție similară ocupată anterior pentru cel puțin 3 proiecte similare.

**Inginer construcții civile:**

- minimum 8 ani de experiență relevantă în realizarea documentațiilor specialitatea inginerie civilă;

- poziție similară ocupată anterior pentru cel puțin 3 proiecte similare;

- experiență similară anterioară în proiectarea lucrărilor de consolidare este un plus.

**Inginer specialitatea instalații încălzire și climatizare:**

- minimum 8 ani de experiență relevantă în realizarea documentațiilor, specialitatea inginerie instalații încălzire și climatizare ( HVAC);

- poziție similară ocupată anterior pentru cel puțin 3 proiecte similare.

**Inginer specialitatea instalații electrice:**

- minimum 8 ani de experiență relevantă în realizarea documentațiilor specialitatea inginerie electrică;

- poziție similară ocupată anterior pentru cel puțin 3 proiecte similare.

**Inginer specialitatea instalații sanitare (alimentare cu apă și canalizare):**

- minimum 8 ani de experiență relevantă în realizarea documentațiilor specialitatea inginerie de alimentare cu apă și canalizare;

- poziție similară ocupată anterior pentru cel puțin 3 proiecte similare.

**Specialist costuri (devizier):**

- minimum 8 ani de experiență relevantă în elaborarea estimării costurilor, conform reglementărilor specifice în vigoare;

- poziție similară ocupată anterior pentru cel puțin 3 proiecte similare.

Pentru executarea prezentelor servicii, Consultantul poate prezenta experți și personal auxiliar suplimentar, în conformitate cu obiectivele din contract.

**Consultantul are obligaţia să anunţe reprezentanţii IGSU-UIP în cazul în care doreşte să facă modificări de personal în echipa sa de experţi cheie care a fost propusă iniţial.**

**ANEXA A - DESCRIEREA VALORII OBIECTIVULUI DE INVESTIȚII**

***“Demolare și reconstruire sediu Secție de Pompieri Tecuci, județul Galați” din cadrul Secţiei de Pompieri Tecuci***

Conform Studiului de Fezabilitate aprobat în Consiliul Tehnico - Economic din cadrul MAI, indicatorii maximali, respectiv valoarea totală a obiectivului de investiţii, exprimată în lei, cu TVA și, respectiv, fără TVA, din care construcţii-montaj (C+M), în conformitate cu Devizul General sunt prezentați în tabelul de mai jos:

|  |  |  |  |
| --- | --- | --- | --- |
|  | **Valoare fără TVA**  | **TVA** | **Valoare cu TVA** |
|  | (Lei) | (Euro)\* | (Lei) | (Euro)\* | (Lei) | (Euro)\* |
| **TOTAL GENERAL** | **10,888,625.29 lei** | **2,336,715.16 EUR** | **2,068,838.81 lei** | **443,975.88 EUR** | **12,957,464.10 lei** | **2,780,691.04 EUR** |
| **din care: C + M**  | **7,441,155.05 lei** | **1,596,882.92 EUR** | **1,413,819.46 lei** | **303,407.76 EUR** | **8,854,974.51 lei** | **1,900,290.68 EUR** |

 (\*) 1 Euro=4,7318 Lei

**La realizarea obiectivului de investiții se va avea în vedere încadrarea în valorile aprobate de către Consiliul Tehnico – Economic al M.A.I.**

**ANEXA B - CERINȚE DE ASIGURAREA CALITĂȚII**

In conformitate cu legislația in vigoare, Documentația Tehnică va respecta, printre altele, următoarele cerințe:

* Asigurarea prin Documentația Tehnică a nivelului de calitate corespunzător cerințelor cu respectarea reglementărilor tehnice și a clauzelor contractuale;
* Prezentarea Documentației Tehnice elaborate în fața specialiștilor verificatori atestați, soluționarea neconformităților și/sau a neconcordanțelor semnalate și prezentate către beneficiar;
* Stabilirea prin Documentația Tehnică a fazelor determinante de execuție.

Având în vedere prevederile Legii nr. 10/1995 privind calitatea în construcții cu modificările și completările ulterioare, Consultantul are următoarele obligații (fără a solicita cheltuieli suplimentare ):

* Să precizeze în Documentația Tehnică categoria de importanță a construcției;
* Să prezinte planul de trasare a lucrărilor;
* Să asigure prin Documentația Tehnică și detaliile de execuție nivelul de calitate corespunzător cerințelor esențiale, cu respectarea reglementărilor tehnice și a clauzelor contractuale;
* Să prezinte Documentația Tehnică elaborată în fața specialiștilor verificatori atestați, precum și să soluționeze neconformitățile și neconcordanțele semnalate;
* Să elaboreze instrucțiunile tehnice privind execuția lucrărilor, exploatarea, întreținerea și reparațiile, precum și Documentația Tehnică de urmărire privind comportarea în timp a construcțiilor;
* Să stabilească prin Documentația Tehnică fazele determinante de execuție pentru lucrările aferente cerințelor esențiale și să participe pe șantier la verificările de calitate legate de acestea;
* Să participe la întocmirea cărții tehnice a construcției și la recepția lucrărilor executate;
* Tot ca obligații ale Consultantului fără cheltuieli sunt și răspunsurile la solicitările de clarificări formulate de ofertanți pe perioada desfășurării procedurii de atribuire a contractului de execuție și participarea la predarea amplasamentului.

Suplimentar, obligațiile Consultantului prevăd, și fără a pretinde costuri suplimentare către Client pentru serviciile prestate după cum urmează: să furnizeze suport tehnic către Client pe durata procedurii de achiziție pentru atribuirea contractului de execuție a lucrărilor (de exemplu, de a furniza informații relevante pentru a fi elaborate răspunsurile la clarificările cu caracter tehnic solicitate de către ofertanții potențiali); de asemenea, Consultantul va participa la recepția lucrărilor.

Serviciul de asistență tehnică din partea Consultantului pe parcursul executării lucrărilor va fi asigurat conform prevederilor legale și a cerințelor menționate in Termenii de Referință:

* Să participe ori de câte ori va solicita Clientul sau Contractorul pe șantier, pentru emiterea de soluții tehnice, precizări sau clarificări legate de aplicarea Documentației Tehnice în concordanță cu situația din teren. Modificările aduse, din motive obiective Documentației Tehnice, caietelor de sarcini sau listelor de cantități vor fi realizate numai de către Consultantul lucrării și însușite de către experții tehnici și specialiștii verificatori atestați. Deplasarea pe șantier se efectuează în conformitate cu termenele din graficul de execuție, din proprie inițiativă, la solicitarea dirigintelui de șantier, când consideră necesar sau la sesizarea Contractorului. Toate aceste cheltuieli de deplasare (transport , cazare, plata personal,etc.) sunt incluse în costurile Consultantului.
* Răspunde solicitărilor venite din partea Clientului cu privire la unele completări sau detalii suplimentare, dispoziții de șantier, etc., în cel mai scurt timp posibil. Dispozițiile de șantier emise vor fi numerotate și îndosariate, iar atunci când conduc la modificări din punct de vedere financiar sau al termenelor de execuție vor fi însoțite de documente justificative;
* Consultantul răspunde pentru urmărirea privind respectarea prevederilor din Documentația Tehnică și respectarea normelor în vigoare de către Contractor.

De asemenea, Consultantul va avea obligația să participe la întâlnirile consultative ori de câte ori îl va solicita Clientul sau Contractorul pe șantier.

La recepțiile care se vor efectua, Consultantul are obligația de a respecta prevederile legale în vigoare referitoare la atribuțiile care-i revin.

Toate secțiunile documentațiilor vor fi tratate, elaborate și semnate, în integralitate lor, în conformitate cu:

* Hotărârea nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice; modificată și completată prin H.G. nr. 79/2017 publicată în Monitorul Oficial al României, Partea I, nr. 147 din 27 februarie 2017;
* Ordinul nr. 7/2019 privind stabilirea conţinutului-cadru, întocmirea şi avizarea documentaţiilor tehnico-economice aferente obiectivelor de investiţii noi şi/sau lucrărilor de intervenţii la construcţii existente, cuprinse în programele Ministerului Afacerilor Interne (abroga O.M.A.I. 597/2008); publicat în Monitorul Oficial al României, Partea I, nr. 63 din 25 ianuarie 2019, după caz, Ordinul MDRAP nr.6385/06.12.2018 pentru aprobarea Instrucţiunilor privind conţinutul-cadru al proiectului-tip pentru construcţii cu grad mare de repetabilitate, publicat în Monitorul Oficial al României, Partea I, nr. 9 din 4 ianuarie 2019;
* Legea nr. 10/1995 privind calitatea în construcţii republicata în Monitorul Oficial, Partea I nr. 765 din 30/09/2016 modificată și completată prin Legea nr. 177/2015, Ordonanța de urgență nr. 6 din 22/02/2018, Ordonanța de urgenta nr. 84 din 13/09/2018, Legea nr. 256/2018, Legea nr.17/2019, Legea nr. 97/2019 și O.U.G. nr.18/2019 și Legea 7 06/01/2020 publicată în Monitorul Oficial al României, Partea I, nr. 8 din 8 ianuarie 2020
* Legea nr. 50 (r2) din 29/07/1991 privind autorizarea executării lucrărilor de construcţii - republicata în Monitorul Oficial, Partea I nr. 933 din 13/10/2004 cu modificările și completările ulterioare inclusiv prin Legea nr. 117 din 20/06/2019și Legea nr.193/28.10.2019 şi Legea 7 06/01/2020 publicată în Monitorul Oficial al României, Partea I, nr. 8 din 8 ianuarie 2020;
* precum și toata legislația naționala în vigoare.

Verificarea calității documentației tehnice are ca scop realizarea unor construcții corespunzătoare calitativ cel puțin la nivelurile minime de performanță prevăzute de Legea nr. 10/1995 privind calitatea în construcții, cu modificările ulterioare:

o Cerința. A - Rezistenta și stabilitatea structurală;

o Cerința. B - Siguranța în exploatare;

o Cerința. C - Siguranța împotriva incendiilor;

o Cerința. D - Igienă, sănătate umană, restaurare și protecția mediului;

o Cerința. E - Izolare termică, impermeabilă și economie de energie;

o Cerința. F - Protecție împotriva zgomotului.

o Cerința. I - Performanța tuturor tipurilor de instalații

Verificarea calității Documentaţiilor Tehnice efectuată de verificatorii atestați este obligatorie pentru **toată** documentația tehnică și economică elaborată conform precizarilor prezentate pentru aceste Servicii de consultanță.

Activitatea verificatorilor atestați este necesară și în timpul desfășurării lucrărilor de demolare și construire pentru a certifica, prin documentația elaborată, faptul că eventualele modificări apărute în documentația tehnico-economică respectă necesitățile apărute în timpul executării lucrărilor pe șantier și sunt corecte.

**Contractarea verificatorilor se realizează printr-o procedură de achiziție separată realizată de către UIP. Consultantul are obligația să comunice în permanență cu verificatorii desemnați de UIP și să încorporeze toate observațiile în documentația tehnică.**

**ANEXA C - DOCUMENTAȚIA PENTRU AUTORIZAREA EXECUTĂRII LUCRĂRILOR DE DESFIINȚARE**

**Se va preda împreună cu documentația de organizare a execuției lucrărilor de dezafectare pentru construcția existentă**

I. Piese scrise
I.1. Lista și semnăturile specialiștilor din partea Consultantului.
Se completează cu numele în clar și calitatea specialiștilor, precum și cu partea pentru care răspund.
I.2. Memoriu
I.2.1. Date generale
Descrierea construcției care urmează să fie desființată:

* scurt istoric: anul edificării, proiectanți cunoscuți, alte date caracteristice;
* descrierea structurii, a materialelor constituente, a stilului arhitectonic;
* menționarea și descrierea elementelor patrimoniale sau decorative care urmează a se preleva;
* fotografii color - format 9 x 12 cm - ale tuturor fațadelor, iar acolo unde este cazul se vor prezenta desfășurări rezultate din asamblarea mai multor fotografii;
* descrierea lucrărilor care fac obiectul Documentației Tehnice pentru autorizarea lucrărilor de desființare.

II. Piese desenate
II.1. Plan de încadrare în teritoriu
- planșa pe suport topografic vizat de oficiul de cadastru și publicitate imobiliară teritorial, întocmită la scările 1:10.000, 1:5.000, 1:2.000 sau 1:1.000, după caz.

II.2. Plan de situație a imobilelor
- planșa pe suport topografic vizat de oficiul de cadastru și publicitate imobiliară teritorial, întocmită la scările 1:2.000, 1:1.000, 1:500, 1:200 sau 1:100, după caz, prin care se precizează:
● parcela cadastrală pentru care a fost emis certificatul de urbanism;
● amplasarea tuturor construcțiilor care se vor menține sau se vor desființa;
● modul de amenajare a terenului după desființarea construcțiilor;
● sistematizarea pe verticală a terenului și modul de scurgere a apelor pluviale;
● plantațiile existente și care se mențin după desființare.
Pe planșă se vor indica în mod distinct elementele existente, cele care se desființează și cele propuse - plan de situație, construcții noi sau umpluturi de pământ, plantații etc., după caz.

II.3. Planul privind construcțiile subterane
Va cuprinde amplasarea acestora, în special a rețelelor de utilități urbane din zona amplasamentului: trasee, dimensiuni, cote de nivel privind poziționarea căminelor (radier și capac), și va fi redactat la scara 1:500.
În cazul lipsei unor rețele publice de echipare tehnica-edilitară se vor indica instalațiile proprii, în special cele pentru alimentare cu apă și canalizare.(după caz).

II.4. Releveul construcției care urmează să fie desființate
-Planșele se vor redacta la o scară convenabilă - 1:100 sau 1:50 - care să permită evidențierea spațiilor și a funcțiunilor existente, cu indicarea cotelor, suprafețelor și a materialelor existente:
- planurile tuturor nivelurilor și planul acoperișului;
- principalele secțiuni: transversală, longitudinală, alte secțiuni caracteristice, după caz;
- toate fațadele.

Se va prezenta și Documentația Tehnică de organizare a execuției lucrărilor.

Fiecare planșă prezentată în cadrul secțiunii II "Piese desenate" va avea în partea dreapta jos un cartuș care va cuprinde: numele firmei sau al Consultantului elaborator, numărul de înmatriculare sau numărul autorizației, după caz, denumirea investiției, titlul documentației și al planșei, numărul documentației și al planșei, data elaborării, numele, calitatea și semnătura elaboratorilor și ale "șefului de proiect".

**ANEXA D- DOCUMENTAȚIA PENTRU AUTORIZAREA EXECUTĂRII LUCRĂRILOR DE CONSTRUIRE**

**Se va preda împreună cu documentația de organizare a execuției lucrărilor de construire pentru construcția propusă**

I. Piese scrise:

I.1. Lista și semnăturile specialiștilor- Se completează cu numele în clar și calitatea acestora, precum și cu partea din documentația tehnică pentru care răspund.
I.2. Memoriu
I.2.1. Date generale:
Descrierea lucrărilor care fac obiectul autorizării, făcându-se referiri la:

* amplasamentul, topografia acestuia, trasarea lucrărilor;
* clima și fenomenele naturale specifice;
* geologia și seismicitatea;
* categoria de importanță a obiectivului.

I.2.2. Memorii pe specialități
Descrierea lucrărilor de:

* arhitectură;
* structură;
* instalații;
* dotări și instalații tehnologice, după caz;
* amenajări exterioare și sistematizare verticală;
* protecția mediului

I.2.3. Date și indicatori urbanistici care caracterizează investiția, cuprinși în anexa la cererea pentru autorizare:

* suprafețele - construită desfășurată, construită la sol și utilă, situație propusă;
* înălțimile clădirilor și numărul de niveluri, situație propusă;
* volumul construcțiilor,situație propusă;
* procentul de ocupare a terenului - P.O.T. existent/propus;

coeficientul de utilizare a terenului - C.U.T. existent/propus;
I.2.4. Devizul general al lucrărilor, întocmit în conformitate cu prevederile legale în vigoare
I.2.5. Anexe la memoriu
I.2.5.1. Se pune la dispoziție studiul geotehnic întocmit pentru acest amplasament.
I.2.5.2. Referatele de verificare a Documentației Tehnice în conformitate cu legislația în vigoare întocmite de verificatori atestați, aleși de investitor - Serviciile pentru verificatori atestați fac obiectul unor contracte separate, dar se va colabora în permanență cu aceștia si este necesar să se realizeze toate etapele de verificare conform legii.

I.2.5.3. Se pune la dispoziție studiul topografic întocmit .

- studiul topografic se va completa după caz pe cheltuiala Consultantului astfel încât sa fie cuprinse toate elementele necesare: limite de proprietate , coordonate STEREO 70 pentru punctele care demarchează limitele de proprietate, cotele de nivel, se vor figura construcțiile, utilitățile, aleile, spaţiile verzi, arborii cu precizarea tipurilor de arbori (de exemplu: nuci, brazi, etc), viza OCPI.

**Dacă studiile geotehnic și topografic, puse la dispoziție de Client, necesită completări, acestea se vor realiza prin grija Consultantului în cadrul acestui contract.**

II. Piese desenate
II.1. Planuri generale
II.1.1 Plan de încadrare în teritoriu
- plan de încadrare în zonă a lucrării, întocmit la scările 1:10.000, 1:5.000, 1:2.000 sau 1:1000, după caz, emis de oficiul de cadastru și publicitate imobiliară teritorial
II.1.2. Plan de situație privind amplasarea obiectivelor investiției
- plan cu reprezentarea reliefului, întocmit în sistemul de Proiecție Stereografic 1970, la scările 1:2.000, 1:1000, 1:500, 1:200 sau 1:100, după caz, vizat de oficiul de cadastru și publicitate imobiliară teritorial, pe care se vor reprezenta:

* imobilul, identificat prin numărul cadastral, pentru care a fost emis certificatul de urbanism, descris prin totalitatea elementelor topografice determinante pentru suprafața, lungimea laturilor, unghiuri, inclusiv poziția și înălțimea la coamă a calcanelor limitrofe, precum șipoziția reperelor fixe și mobile de trasare;
* amplasarea tuturor construcțiilor care se vor menține, se vor desființa sau se vor construi, (după caz);
* cotele construcțiilor noi și menținute (după caz) , pe cele 3 dimensiuni (cotele ±0,00; cote de nivel; distanțe de amplasare; axe; cotele trotuarelor, aleilor, platformelor și altele asemenea);
* denumirea și destinațiile fiecărui corp de construcție;(după caz);
* sistematizarea pe verticală a terenului și modul de scurgere a apelor pluviale, în situația în care declivitatea terenului este mai mare de 10%;
* accesele pietonale și carosabile din incintă și clădiri, plantațiile menținute și nou prevăzute;
* planul parcelar al tarlalei în cazul imobilelor neîmprejmuite care fac obiectul legilor de restituire a proprietății(după caz).

II.1.3. Planul privind construcțiile subterane(după caz).
Va cuprinde amplasarea acestora, în special a rețelelor de utilități urbane din zona amplasamentului: trasee, dimensiuni, cote de nivel privind poziționarea căminelor - radier și capac -, și va fi redactat la scara 1:500.
În cazul lipsei unor rețele publice de echipare tehnica-edilitară se vor indica instalațiile proprii prevăzute prin Documentația Tehnică, în special cele pentru alimentare cu apă și canalizare.(după caz);

II.2. Planșe pe specialități
II.2.1. Arhitectura
Documentația Tehnică de arhitectură va cuprinde planșele principale privind arhitectura fiecărui obiect, redactate la scara 1:50 sau 1:100, după cum urmează:

* planurile cotate ale tuturor nivelurilor subterane(după caz) și supraterane, cu indicarea funcțiunilor, dimensiunilor și a suprafețelor;
* planurile acoperișurilor - terasa sau șarpantă -, cu indicarea pantelor de scurgere a apelor meteorice și a modului de colectare a acestora, inclusiv indicarea materialelor din care se execută învelitorile;
* secțiuni caracteristice - în special pe linia de cea mai mare panta, acolo unde este cazul, care să cuprindă cota ±0,00, cotele tuturor nivelurilor, înălțimile determinante ale acoperișului - cotele la coamă și la cornișă, fundațiile clădirilor învecinate la care se alătură construcțiile care se vor executa;
* toate fațadele, cu indicarea materialelor și finisajelor, inclusiv culorile, cotate și cu indicarea racordării la nivelul terenului amenajat;
* în situația integrării construcțiilor într-un front existent, se va prezenta și desfășurarea stradală prin care se va arăta modul de integrare a acestora în țesutul urban existent(după caz).

II.2.2. Structura
II.2.2.1. Planul fundațiilor

Se redactează la scara 1:50 și va releva:
- modul de respectare a condițiilor din studiul geotehnic;
- măsurile de protejare a fundațiilor clădirilor învecinate, la care se alătură construcțiile care vor fi executate (după caz).

II.2.2.2. Documentația Tehnică specialitatea structură

II.2.3. Instalații
II.2.3.1. Schemele instalațiilor
Se prezintă parametrii principali și schemele funcționale ale instalațiilor.
II.2.4. Dotări și instalații tehnologice
În situația în care investiția urmează să funcționeze pe baza unor dotări și instalații tehnologice, determinante pentru configurația planimetrică a construcțiilor, se vor prezenta:
II.2.4.1. Desene de ansamblu
II.2.4.2. Scheme ale fluxului tehnologic

Fiecare planșă prezentată în cadrul secțiunii II "Piese desenate" va avea în partea dreapta jos un cartuș, care va cuprinde: numele firmei sau al consultantului elaborator, numărul de înmatriculare sau numărul autorizației, după caz, titlul documentației și al planșei, numărul documentației și al planșei, data elaborării, numele, calitatea și semnătura elaboratorilor și ale "șefului de proiect". Cartuș conform Ordinului nr. 839 din 12/10/2009 privind Norma metodologică de aplicare a Legii 50/91 revizuită și modificată (model cartuș conform anexa 3 la Normă)

**ANEXA E - DOCUMENTAȚIA PENTRU ORGANIZAREA EXECUŢIEI LUCRĂRILOR DE DEMOLARE/CONSTRUIRE**

Această documentație tehnică este necesară atunci când se realizează o investiție și se prezintă, de regulă, împreună cu documentația tehnică pentru autorizarea executării lucrărilor de construcții, în condițiile legii.

Documentația tehnică de organizare a execuției lucrărilor trebuie să cuprindă descrierea tuturor lucrărilor provizorii pregătitoare și necesare în vederea asigurării tehnologiei de execuție a investiției, atât pe terenul aferent investiției, cât și pe spațiile ocupate temporar în afara acestuia, inclusiv cele de pe domeniul public, după cum urmează:

I. Piese scrise

I.1. Lista și semnăturile specialiștilor
Se completează cu numele în clar și calitatea specialiștilor, precum și cu partea pentru care răspund.

I.2. Memoriu
Acesta va cuprinde:
- descrierea lucrărilor provizorii: organizarea incintei, modul de amplasare a construcțiilor, amenajărilor și depozitelor de materiale;
- asigurarea și procurarea de materiale și echipamente;
- asigurarea racordării provizorii la rețeaua de utilități urbane din zona amplasamentului;
- precizări cu privire la accese și împrejmuiri;
- precizări privind protecția muncii.

II. Piese desenate
Plan general
a) la lucrările de mai mare amploare se redactează o planșă realizată conform planului de situație privind amplasarea obiectivelor investiției, cuprinzând amplasamentul investiției și toate amenajările și construcțiile provizorii necesare realizării acesteia;
b) la lucrările de mai mică amploare elementele de organizare a execuției lucrărilor vor putea fi prezentate și în planul de situație privind amplasarea obiectivelor investiției a documentației tehnice pentru autorizarea executării lucrărilor de construcții.
Fiecare planșă prezentată în cadrul secțiunii II "Piese desenate" va avea în partea dreaptă jos un cartuș care va cuprinde: numele firmei sau al Consultantului elaborator, numărul de înmatriculare sau numărul autorizației, după caz, denumirea investiției, titlul documentației și al planșei, numărul documentației și al planșei, data elaborării, numele, calitatea și semnătura elaboratorilor și ale "șefului de proiect".

**ANEXA F - DOCUMENTAȚIA PENTRU "PROIECTUL TEHNIC" DE EXECUŢIE**

"Proiectul tehnic" de execuţie trebuie să fie astfel elaborat încât să fie clar, să asigure informaţii tehnice complete privind viitoarea lucrare şi să răspundă cerinţelor tehnice, economice şi tehnologice ale beneficiarului.

A. PĂRŢI SCRISE

I. Memoriu tehnic general

I.1. Informaţii generale privind obiectivul de investiţii

I.1.1. Denumirea obiectivului de investiţii

I.1.2. Amplasamentul

I.1.3. Actul administrativ prin care a fost aprobat(ă), în condiţiile legii, studiul de fezabilitate/documentaţia de avizare a lucrărilor de intervenţii

I.1.4. Ordonatorul principal de credite

I.1.5. Investitorul

I.1.6. Beneficiarul investiţiei

I.1.7. Elaboratorul "proiectului tehnic" de execuţie

I.2. Prezentarea scenariului/opţiunii aprobat(e) în cadrul studiului de fezabilitate/ documentaţiei de avizare a lucrărilor de intervenţii

I.2.1. Particularităţi ale amplasamentului, cuprinzând:

a) descrierea amplasamentul;

b) topografia;

c) clima şi fenomenele naturale specifice zonei;

d) geologia, seismicitatea;

e) devierile şi protejările de utilităţi afectate;

f) sursele de apă, energie electrică, gaze, telefon şi altele asemenea pentru lucrări definitive şi provizorii;

g) căile de acces permanente, căile de comunicaţii şi altele asemenea;

h) căile de acces provizorii;

i) bunuri de patrimoniu cultural imobil.

I.2.2. Soluţia tehnică cuprinzând:

a) caracteristici tehnice şi parametri specifici obiectivului de investiţii;

b) varianta constructivă de realizare a investiţiei;

c) trasarea lucrărilor;

d) protejarea lucrărilor executate şi a materialelor din şantier;

e) organizarea de şantier.

II. Memorii tehnice pe specialităţi

a) Memoriu de arhitectură - conţine descrierea lucrărilor de arhitectură, cu precizarea echipării şi dotării specifice funcţiunii

b) Memorii corespondente domeniilor/subdomeniilor de construcţii

c) Memorii corespondente specialităţilor de instalaţii, cu precizarea echipării şi dotării specifice funcţiunii

III. Breviare de calcul

Breviarele de calcul reprezintă documente justificative pentru dimensionarea elementelor de construcţii şi de instalaţii şi se elaborează pentru fiecare element de construcţie în parte. În

acestea se vor preciza încărcările şi ipotezele de calcul, combinaţiile de calcul, metodologia de calcul, verificările şi dimensionările, precum şi programele de calcul utilizate.

IV. Caiete de sarcini

Caietele de sarcini sunt părţi integrante ale "proiectului tehnic" de execuţie, care reglementează nivelul de performanţă a lucrărilor, precum şi cerinţele, condiţiile tehnice şi tehnologice, condiţiile de calitate pentru produsele care urmează a fi încorporate în lucrare, testele, inclusiv cele tehnologice, încercările, nivelurile de toleranţe şi altele de aceeaşi natură, care să garanteze îndeplinirea exigenţelor de calitate şi performanţă solicitate.

Caietele de sarcini se elaborează de către proiectanţi, care prestează, în condiţiile legii, servicii de proiectare în domeniul construcţiilor şi instalaţiilor pentru construcţii, pe specialităţi, prin dezvoltarea elementelor tehnice cuprinse în planşe, şi nu trebuie să fie restrictive.

Caietele de sarcini, împreună cu planşele, trebuie să fie concepute astfel încât, pe baza lor, să se poată determina cantităţile de lucrări, costurile lucrărilor şi utilajelor, forţa de muncă şi dotarea necesară execuţiei lucrărilor.

Redactarea caietelor de sarcini trebuie să fie concisă şi sistematizată.

IV.1. Rolul şi scopul caietelor de sarcini:

a) reprezintă descrierea elementelor tehnice şi calitative menţionate în planşe şi prezintă informaţii, precizări şi prescripţii complementare planşelor;

b) detaliază notele şi cuprind caracteristicile şi calităţile materialelor folosite, testele şi probele acestora, descriu lucrările care se execută, calitatea, modul de realizare, testele, verificările şi probele acestor lucrări, ordinea de execuţie şi de montaj şi aspectul final;

c) prevăd modul de urmărire a comportării în timp a investiţiei;

d) prevăd măsurile şi acţiunile de demolare/ construire (inclusiv reintegrarea în mediul natural a deşeurilor) după expirarea perioadei de viaţă (postutilizarea).

IV.2. Tipuri de caiete de sarcini

IV.2.1. În funcţie de categoria de importanţă a obiectivului de investiţii, caietele de sarcini pot fi:

a) caiete de sarcini generale, care se referă la lucrări curente în domeniul construcţiilor şi care se elaborează pentru toate obiectivele de investiţii;

b) caiete de sarcini speciale, care se referă la lucrări specifice şi care se elaborează independent pentru fiecare lucrare.

IV.2.2. În funcţie de destinaţie, caietele de sarcini pot fi:

a) caiete de sarcini pentru execuţia lucrărilor;

b) caiete de sarcini pentru furnizori de materiale, semifabricate, utilaje, echipamente tehnologice şi confecţii diverse;

c) caiete de sarcini pentru recepţii, teste, probe, verificări şi puneri în funcţiune;

d) caiete de sarcini pentru urmărirea comportării în timp a construcţiilor şi conţinutul cărţii tehnice.

IV.3. Conţinutul caietelor de sarcini

Caietele de sarcini trebuie să cuprindă:

a) nominalizarea planşelor, părţilor componente ale "proiectului tehnic" de execuţie, care guvernează lucrarea;

b) descrierea obiectivului de investiţii; aspect, formă, caracteristici, dimensiuni, toleranţe şi altele asemenea;

c) descrierea execuţiei lucrărilor, a procedurilor tehnice de execuţie specifice şi etapele privind realizarea execuţiei;

d) măsurători, probe, teste, verificări şi altele asemenea, necesare a se efectua pe parcursul execuţiei obiectivului de investiţii;

e) proprietăţile fizice, chimice, de aspect, de calitate, toleranţe, probe, teste şi altele asemenea pentru produsele/materialele utilizate la realizarea obiectivului de investiţii;

f) standarde, normative şi alte prescripţii care trebuie respectate în cazul execuţiei, produselor/materialelor, confecţiilor, elementelor prefabricate, utilajelor, montajului, probelor, testelor, verificărilor;

g) condiţii privind recepţia.

V. Liste cu cantităţi de lucrări

Acest capitol va cuprinde toate elementele necesare cuantificării valorice a lucrărilor şi conţine:

a) centralizatorul cheltuielilor, pe obiectiv (formularul F1);

b) centralizatorul cheltuielilor pe categorii de lucrări, pe obiecte (formularul F2);

c) listele cu cantităţile de lucrări, pe categorii de lucrări (formularul F3);

d) listele cu cantităţile de utilaje şi echipamente tehnologice, inclusiv dotări (formularul F4);

e) fişele tehnice ale utilajelor şi echipamentelor tehnologice, inclusiv dotări (formularul F5);

f) listele cu cantităţi de lucrări pentru construcţii provizorii OS (organizare de şantier) (Se poate utiliza formularul F3.).

NOTĂ: Formularele F1-F5, completate cu preţuri unitare şi valori, devin formulare pentru devizul ofertei şi vor fi utilizate pentru întocmirea situaţiilor de lucrări executate, în vederea decontării.

VI. Graficul general de realizare a investiţiei publice (formularul F6)

Graficul general de realizare a investiţiei publice reprezintă eşalonarea fizică a lucrărilor de investiţii/intervenţii.

NOTĂ: Formularele F1-F6 fac parte integrantă din anexa nr. 10 la Hotărârea 907/2016.

B. PĂRŢI DESENATE

Sunt documentele principale ale "proiectului tehnic" de execuţie pe baza cărora se elaborează părţile scrise ale acestuia, cuprinzând toate informaţiile necesare elaborării caietelor de sarcini şi

care, de regulă, se compun din:

I.1. Planşe generale

Sunt planşe de ansamblu şi cuprind:

a) planşa de încadrare în zonă;

b) planşele de amplasare a reperelor de nivelment şi planimetrice;

c) planşele topografice principale;

d) planşele de amplasare a forajelor şi profilurilor geotehnice, cu înscrierea condiţiilor şi a recomandărilor privind lucrările de fundare;

e) planşele principale de amplasare a obiectelor, cu înscrierea cotelor de nivel, a distanţelor de amplasare, orientărilor, coordonatelor, axelor, reperelor de nivelment şi planimetrice, a cotei ± 0,00, a cotelor trotuarelor, a cotelor şi distanţelor principale de amplasare a drumurilor, trotuarelor, aleilor pietonale, platformelor şi altele asemenea;

f) planşele principale privind sistematizarea pe verticală a terenului, cu înscrierea volumelor de terasamente, săpături- umpluturi, depozite de pământ, volumul pământului transportat (excedent şi deficit), a lucrărilor privind stratul vegetal, a precizărilor privind utilajele şi echipamentele de lucru, precum şi a altor informaţii şi elemente tehnice şi tehnologice;

g) planşele principale privind construcţiile subterane, cuprinzând amplasarea lor, secţiuni, profiluri longitudinale/transversale, dimensiuni, cote de nivel, cofraj şi armare, ariile şi cerinţele specifice ale oţelului, clasa betoanelor, protecţii şi izolaţii hidrofuge, protecţii împotriva agresivităţii solului, a coroziunii şi altele asemenea;

h) planşele de amplasare a reperelor fixe şi mobile de trasare.

I.2. Planşele aferente specialităţilor

Sunt planşe cu caracter tehnic, care definesc şi explicitează toate elementele construcţiei.

Se recomandă ca fiecare obiect subteran/suprateran să fie identificat prin număr/cod şi denumire proprii.

Planşele principale se elaborează pe obiecte şi, în general, cuprind:

I.2.1. Planşe de arhitectură

Definesc şi explicitează toate elementele de arhitectură ale fiecărui obiect, inclusiv cote, dimensiuni, distanţe, funcţiuni, arii, precizări privind finisajele şi calitatea acestora şi alte informaţii de această natură:

- planurile de arhitectură ale fiecărui nivel subteran (după caz) şi suprateran, inclusiv sistemul de acoperire, cotate, cu indicarea funcţiunilor şi finisaje, cu mobilier reprezentat;

- secţiuni caracteristice, cotate, cu indicarea finisajelor;

- faţade, cu indicarea finisajelor, inclusiv cu reprezentarea încadrării în frontul stradal existent, (după caz).

I.2.2. Planşe de structură

Definesc şi explicitează pentru fiecare obiect alcătuirea şi execuţia structurii de rezistenţă, cu toate caracteristicile acesteia, şi cuprind:

* planurile infrastructurii şi secţiunile caracteristice cotate;
* planurile suprastructurii şi secţiunile caracteristice cotate;
* descrierea soluţiilor constructive, descrierea ordinii tehnologice de execuţie şi montaj (numai în situaţiile speciale în care aceasta este obligatorie), recomandări privind transportul,manipularea, depozitarea şi montajul.

I.2.3. Planşe de instalaţii

Definesc şi explicitează pentru fiecare obiect amplasarea, alcătuirea şi execuţia instalaţiilor, inclusiv cote, dimensiuni, toleranţe şi altele asemenea.

I.2.4. Planşe de utilaje şi echipamente tehnologice (după caz)

Vor cuprinde, în principal, planşele principale de tehnologie şi montaj, secţiuni, vederi, detalii, inclusiv cote, dimensiuni, toleranţe, detalii montaj, şi anume:

* planşe de ansamblu;
* scheme ale fluxului tehnologic;
* scheme cinematice, cu indicarea principalilor parametri;
* scheme ale instalaţiilor hidraulice, pneumatice, electrice, de automatizare, comunicaţii, reţele de combustibil, apă, iluminat şi altele asemenea, precum şi ale instalaţiilor tehnologice;
* planşe de montaj, cu indicarea geometriilor, dimensiunilor de amplasare, prestaţiilor, sarcinilor şi a altor informaţii de aceeaşi natură, inclusiv a schemelor tehnologice de montaj;
* diagrame, nomograme, calcule inginereşti, tehnologice şi de montaj, inclusiv materialul grafic necesar punerii în funcţiune şi exploatării;
* liste cu utilaje şi echipamente din componenţa planşelor tehnologice, inclusiv fişe cuprinzând parametrii, performanţele şi caracteristicile acestora.

I.2.5. Planşe de dotări

Cuprind planşe de amplasare şi montaj, inclusiv cote, dimensiuni, secţiuni, vederi, tablouri de dotări şi altele asemenea, pentru:

* piese de mobilier;
* elemente de inventar gospodăresc;
* dotări cu mijloace tehnice de apărare împotriva incendiilor;
* dotări necesare securităţii muncii;
* alte dotări necesare în funcţie de specific.

NOTĂ: La elaborarea Documentației Tehnice, materialele, confecţiile, elementele prefabricate, utilajele tehnologice şi echipamentele vor fi definite prin parametri, performanţe şi caracteristici.

Este interzis a se face referiri sau trimiteri la mărci de fabrică, producători, furnizori sau la alte asemenea recomandări ori precizări care să indice preferinţe sau să restrângă concurenţa.

Caracteristicile tehnice şi parametrii funcţionali vor fi prezentaţi în cadrul unor limite (pe cât posibil) rezultate din breviarele de calcul şi nu vor fi date în mod determinist, în scopul de a favoriza un anumit furnizor (producător).

**ANEXA G - DOCUMENTAȚIA PENTRU REALIZAREA DETALIILOR DE EXECUŢIE**

Detaliile de execuţie, parte componentă a "Proiectului Tehnic" de execuţie, respectă prevederile acestuia şi detaliază soluţiile de alcătuire, asamblare, executare, montare şi alte asemenea operaţiuni privind părţi/elemente de construcţie ori de instalaţii aferente acesteia şi care indică dimensiuni, materiale, tehnologii de execuţie, precum şi legături între elementele constructive structurale/nestructurale ale obiectivului de investiţii.

În funcţie de complexitatea Documentației Tehnice şi de natura lucrărilor de intervenţii, precum şi în cazul obiectivelor de investiţii a căror funcţionare implică procese tehnologice specifice, anumite detalii de execuţie se pot elabora/definitiva pe parcursul execuţiei obiectivului de investiţii (Consultantul va specifica pe planşe care sunt detaliile de execuţie ce urmează a fi elaborate/definitivate astfel).

Detaliile de execuţie pot fi de 3 tipuri:

a) detalii de execuţie privind soluţionările elaborate de Consultant;

b) detalii de execuţie pentru echiparea obiectivului de investiţii, în timpul execuţiei, cu aparatură şi echipamente, realizate cu respectarea datelor şi informaţiilor oferite de către furnizorii;

c) detalii de execuţie curente standardizate (conform detaliilor-tip ale furnizorilor de subansamble) sau detalii de execuţie care depind de specificul tehnologic al firmei constructoare, care se vor executa, de regulă, de către constructor.

În toate cazurile prevăzute mai sus, Consultantul, în cadrul Asistenţei Tehnice, trebuie să supervizeze întocmirea şi adaptarea funcţională a tuturor detaliilor de execuţie, indiferent de elaboratorul acestora.

**ANEXA H – POLITICI ASIGURATORII privind impactul asupra MEDIULUI ȘI SOCIAL pentru** **Obiectivul de investiții *“Demolare și reconstruire sediu Secție de Pompieri Tecuci, județul Galați” din cadrul Secţiei de Pompieri Tecuci;***

1. **PLAN DE MANAGEMENT SOCIAL**

Impactul social asociat cu demolarea clădirii existente și realizarea noilor investiții la **Detașamentul de Pompieri Tecuci** este considerat minor în raport cu politicile M&S (Mediu și Social) ale Băncii Mondiale și CMMS (Cadrul de Management pentru Mediu și Social - <https://www.igsu.ro/FinantareExterna/AsistentaFinanciara> ) pregătite în acest scop. Un Plan de Management de Mediu și Social specific site-ului va fi pregătit pentru subproiectul Tecuci, odată cu proiectul tehnic detaliat și va preciza potențialele riscuri sociale care vor fi atenuate de acțiuni specifice. Următoarea secțiune oferă o indicație a riscurilor preliminare asociate investiției și a modului în care colaborarea cu proiectantul va fi esențială în identificarea măsurilor de atenuare aplicabile pe tot parcursul implementării proiectului.

Mai multe aspecte trebuie luate în considerare în faza de proiectare și în cadrul asistenței tehnice furnizate de proiectant pe timpul desfășurării lucrărilor de construire, astfel:

1. În planificarea activităților de demolare și construire, se vor analiza proprietățile învecinate din perspectiva riscului, în vederea asigurării faptului că lucrările nu vor avea un impact negativ asupra ocupanților, utilizatorilor sau activităților. În cazul specific Tecuci, proprietățile învecinate ale detașamentului care trebuie luate în considerare, sunt următoarele:

- la Nord : Policlinica Tecuci;

- la Est : Politia Tecuci;

- la Sud : Str Maior Genoiu;

- la Vest : Str 1 Decembrie 1918;

În proiectarea și execuția lucrărilor se va avea în vedere reducerea la minim a oricărui risc de afectare în orice fel a proprietăților învecinate (de ex prin caderea de obiecte sau părți din construcție pe propritățile învecinate la executarea lucrărilor de demolare, contaminarea cu praf sau alte substanțe, materiale de construcție, vopsele etc.). Întrucât lucrările de construcție ar putea să afecteze activitățile din instituțiile medicale și de educație din vecinătate, vor fi prevăzute măsuri speciale de natură să reducă la minim impactul asupra acestora.

Planificarea activităților va evita pe cât posibil situațiile în care să fie necesar accesul pe proprietățile învecinate, iar dacă acest lucru nu este posibil proiectantul va informa din timp beneficiarul astfel încât acesta să poată face demersurile necesare pentru informarea și obținerea eventualelor acorduri necesare.

1. În etapa II.2 din Graficul de desfașurare a activităților, UIP va organiza o consultare publică în cadrul căreia persoanele interesate vor fi invitate să ofere sugestii și să facă propuneri referitoare subproiect, pornind de la proiectul de Plan de Management de Mediu și Social diseminat. Documentul va include propuneri inițiale din partea echipei proiectantului care vor fi supuse unui proces de consultare publică. Se recomandă ca un reprezentant al proiectantului să participe la consultarea publică. În situația în care în urma procesului de consultare publică rezultă necesitatea implementarea unor modificări, Beneficiarul poate solicita în etapa II.3 ca Proiectantul să identifice și să implementeze soluțiile/măsurile/modificările necesare, în limita competențelor sale.
2. Intervențiile la rețelele de utilități (debranșare, branșare) se vor proiecta, planifica și realiza astfel încât să se evite pe cât posibil afectarea celorlalți utilizatori. Masuri speciale vor fi prevăzute în situația în care lucrările vor afecta instituții medicale sau educaționale.
3. Pentru ca impactul asupra traficului local și riscul de accidente să fie reduse la minim proiectantul va stabili un flux de intrare, circulație, staționare și ieșire în/din șantier a utilajelor și mașinilor grele. Se va asigura semnalizarea rutelor și coordonarea acestora astfel încât să se reducă orice riscuri potențiale pentru circulația petonilor și trafic.
4. Documentaţiile tehnice vor include facilități separate pentru femei (toalete, dușuri, vestiare și dormitoare) avându-se în vedere ca zona destinată femeilor să fie în mod specific separată de zona destinată bărbaților; clădirea va fi de asemenea prevăzută cu facilitați pentru accesul și utilizarea de către persoane cu dizabilități (rampă de acces și toaletă);
5. Proiectantul trebuie sa prevadă măsuri de securitate și control al accesului pe santier, astfel incât să se permită accesul doar pentru persoanele autorizate – proiectant, constructor, beneficiar, consultanți etc. Trebuie asigurata integritatea împrejmuirii pe toată perioadă de desfășurare a lucrărilor iar accesul restricționat va trebui să fie semnalizat prin panouri, indicatoare, semne sau alte mijloace adecvate;
6. Este necesară instalarea lângă obiectivul de investiție a unui panou cu informații relevante referitoare la lucrare și instrucțiuni referitoare la modul de soluționare al petițiilor. Detalii referitoare la modalitatea de adresare și soluționare a plângerilor/ petițiilor vor fi însoțite de o cutie poștala securizată în care să poată fi depuse petiții sau alte documente;
7. Proiectantul are obligația să întocmească Planul de securitate și sănătate în muncă și să asigure coordonarea activităților în materie de securitate și sănătate în muncă pe toată perioada investiției.
8. **PLAN DE MANAGEMENT DE MEDIU**

***A)*** **Riscuri** **privind impactul asupra mediului**

Se preconizează că subproiectul “Demolare și reconstruire Sediu Secție de Pompieri Tecuci” va avea un efect pozitiv asupra mediului prin:

* reducerea riscului de deteriorare sau prăbușire a clădirilor selectate pentru demolare, ca urmare a unui cutremur, cu impact direct asupra siguranței personalului și tehnicii de intervenție în situații de urgență;
* realizarea unor construcții noi care să se încadreze în **clasa „I”** **de importanță** - Clădiri având funcțiuni esențiale, pentru care păstrarea integrității pe durata cutremurelor este vitală pentru protecția civilă – conform P100-1/2013 (modificat și completat conform Ord. 2956/2019) – construcții de importanță excepțională, conform H.G. 766/1997;
* dezvoltarea infrastructurii de intervenție la nivel de subunitate de pompieri, prin asigurarea tuturor funcțiunilor necesare unui serviciu de urgență profesionist capabil să asigure prevenirea și răspunsul în situații de urgență, conform *„Strategiei de consolidare și dezvoltare a Inspectoratului General pentru Situații de Urgență pentru perioada 2016-2025”, aprobată prin Hotărârea de Guvern nr.951/2016;*
* reducerea impactului asupra mediului prin realizarea de noi investiții, prin diminuarea emisiilor de gaze/substanțe periculoase pentru mediul înconjurător, prin adoptarea unor soluții tehnice moderne în ceea ce privește: materialele utilizate, alimentarea cu apă și canalizarea, combustibilul utilizat pentru încălzire, iluminatul, sistemele de control/monitorizare, eficiență energetică și costuri reduse de întreținere;
* îndeplinirea cerințelor sanitare pentru noua investiție impuse de normele M.A.I. de avizare sanitară a spațiilor în care funcționează unitățile S.M.U.R.D. (conform Dispoziției comune I.G.S.U. și Direcția Medicală a M.A.I. nr. 20409/10.02.2014 respectiv 4044151/12.02.2014 referitoare la spațiile în care funcționează unitățile SMURD);

Posibilul impact advers al implementării subproiectului “Demolare și reconstruire Sediu Secție de Pompieri Tecuci” asupra elementelor de mediu va fi limitat și temporar, legat în principal de lucrările de demolare și reconstruire care ar putea include:

1. Creșterea poluării solului din cauza deșeurilor din lucrările de demolare și reconstruire generate pe amplasamentul din strada 1 Decembrie 1918, nr. 27A, Tecuci;
2. Generarea de praf, zgomot și vibrații din cauza: lucrărilor, deplasării mașinilor și utilajelor pentru construcții, cu impact de scurtă durată față de calitatea aerului atmosferic;
3. Riscuri de poluare a apelor, solului și subsolului asociate cu eliminarea necorespunzătoare a deșeurilor periculoase din lucrările de demolare și reconstruire, azbest și material cu conținut de azbest, sau din scurgerile minore operaționale ori poluările accidentale cu combustibili, uleiuri minerale și lubrifianți de la mașinile/utilajele de construcții;
4. Intensificarea traficului pe perioada lucrărilor de demolare și reconstruire, fapt care poate amplifica fondul de zgomot (poluarea fonică) pe amplasament;
5. Impact asupra sănătății și siguranței muncitorilor pe perioada lucrărilor de demolare și reconstruire, în cazul nerespectării normelor legale în vigoare privind sănătatea și securitatea în muncă;
6. Refacerea necorespunzătoare a amplasamentului după terminarea lucrărilor cu posibil impact asupra ecosistemului terestru și patrimoniului administrat;
7. Posibile impacturi negative asupra clădirilor cu importanță culturală sitúate în vecinătatea Secției de Pompieri Tecuci;
8. Tăierea arborilor și a altor vegetații locale ca urmare a lucrărilor de construire;

Toate aceste efecte asupra mediului sunt ușor de identificat, sunt la scară mică și pot fi prevenite, diminuate sau atenuate.

În ceea ce privește construcțiile, legislația din România abordează materialele periculoase, eliminarea deșeurilor, impactul în zonă și impactul asupra patrimoniului cultural. Sunt necesare aprobări ale administrației locale și centrale în etapa de elaborare a proiectului, care obligă agenții responsabili și proiectanții să soluționeze toate problemele de mediu referitoare la investiția propusă. În plus, în toate contractele de execuţie lucrări ale proiectului se vor include proceduri de atenuare a impactului asupra mediului și se vor detalia responsabilitățile antreprenorului în respectarea acestor reglementări cât și a celor locale.

Impactul imediat al activităților investiției propuse asupra mediului va fi limitat. Posibilele efecte adverse asupra mediului sunt prezentate mai jos și sunt minore ca subiect și importanță:

1. Praf și zgomot pe perioada activităților de demolare și reconstruire sediu Secție de Pompieri Tecuci;
2. Distrugerea improprie a deșeurilor din activitățile de construire;
3. Manevrarea improprie a eventualelor materiale periculoase rezultate din activitățile de demolare și reconstruire (ex. Azbest și/sau materiale cu conținut de azbest în cazul în care acestea vor fi identificate);
4. Practici nesigure pe perioada de exploatare a clădirii;
5. Posibile impacturi negative asupra clădirilor cu importanță istorică;

Riscurile enumerate mai sus sunt prevăzute înainte de implementarea subproiectului, iar activitățile de atenuare vor fi stabilite, implementate, monitorizate și evaluate pe perioada de pre-construcție, construcție și exploatare conform legislației naționale, politicilor Băncii Mondiale și bunelor practici internaționale.

Având în vedere distanța faţă de zonele sensibile, activităţile subproiectului nu vor avea efecte asupra monumentelor istorice identificate în zonă şi nu sunt de natură să afecteze peisajul, condiţiile culturale şi etnice din localitate. De asemenea, nu se vor restricționa căile de acces la patrimoniul cultural.

***B)* Planul de gestionare a mediului și socialului și planul de monitorizare**

1. **Procedura de încadrare (screening) și revizuire specifică locației**

În conformitate cu legislația națională, autoritățile locale pentru protecția mediului, emit actele de reglementare în domeniul protecției mediului pentru lucrările civile avute în vedere. Procesul de încadrare și revizuire se bazează pe atenuarea efectelor de mediu specifice locației și folosește un format standard de evaluare care include, dar nu în mod exclusiv, o analiză cu privire la:

1. a) actualele probleme de mediu din locație (eroziunea solului, contaminarea surselor de apă. etc.);
2. b) efectele potențiale asupra mediului, dacă există, din cauza subproiectului (eliminarea deșeurilor din construcții, manipularea și eliminarea deșeurilor, zgomotul și praful generate de lucrările de demolare și reconstruire, etc.);
3. c) orice bunuri culturale care ar putea fi găsite pe amplasament, și
4. d) perturbările potențiale în circulația pietonilor și vehiculelor cât și riscurile asociate legate de siguranța publică.
5. **Supraveghere**

Aspectele legate de impactul asupra mediului, inclusiv de măsurile de atenuare, vor fi supravegheate periodic de personalul IGSU-UIP și de personalul care execută lucrările de demolare și construire.

Se preconizează că impactul negativ potențial asupra mediului va fi localizat sau va putea fi atenuat pe parcursul etapei de implementare. În plus, în România există o serie de regulamente de mediu în temeiul cărora controlul și supravegherea lucrărilor de construcții este obligatorie. Contractele și devizele cantitative trebuie să includă clauze privind eliminarea corespunzătoare a deșeurilor din construcții, inclusiv a materialelor periculoase care pot fi întâlnite. În regulamentele existente se stipulează interdicția de a utiliza materialele inacceptabile din punct de vedere al mediului, iar această interdicție va fi preluată în documentația de atribuire. Liniile directoare cu privire la managementul de mediu incluse în Anexa H se vor pune la dispoziția antreprenorilor implicați în executarea lucrărilor civile prevăzute prin proiect și vor fi parte integrantă din contractele de lucrări civile.

***C)* Ghiduri de mediu**

Lista cu recomandări prezentată în continuare nu este exhaustivă, ci evidențiază cele mai relevante măsuri de atenuare a impactului care vor fi avute în vedere în etapa executarii lucrărilor de construire. Secțiunile de mai jos includ recomandări mai detaliate, în funcție de tipul impactului:

* Pentru reducerea zgomotului, lucrările de construire vor fi restricționate între anumite intervale orare și motoarele utilajelor vor fi oprite în perioadele în care un sunt implicate în activitate.
* Toate deșeurile din lucrările de demolare și reconstruire vor fi depozitate în șantier.
* Este interzisă arderea în aer liber și eliminarea ilegală a deșeurilor.
* Se vor stabili locații adecvate pentru eliminarea pământului/argilei și nisipului și se va obține aprobarea prealabilă din partea autorității relevante pentru eliminarea acestora.
* Se va evita acumularea de stocuri de deșeuri din construcții pe șantier, iar deșeurile vor fi eliminate periodic la o groapă de gunoi autorizată oficial. Pentru transferul deșeurilor de la nivelurile superioare la sol se vor monta jgheaburi.
* Perturbările în trafic trebuie vor fi evitate prin operațiuni de planificare internă.
* Nu se vor deteriora zonele învecinate perimetrului de desfășurare a activităților de demolare și construire.

Proiectantul și executanții lucrărilor vor fi obligați să propună și să aplice proceduri și standarde de reconstrucție ecologică pentru aducerea la starea inițială a zonelor afectate de lucrări și a spațiilor verzi adiacente.

**Plan de Management pentru Mediu şi Social (Plan de Atenuare)**

***“Demolare și reconstruire sediu Secție de Pompieri Tecuci, județul Galați” din cadrul Secţiei de Pompieri Tecuci;***

| ***Stadiu*** | ***Potențial risc / impact*** | ***Măsuri de atenuare sugerate*** | ***Responsabil*** |
| --- | --- | --- | --- |
| **Proiectare** | Impact general asupra componentelor de mediu și sociale din zona proiectului | * Se vor face studii topografice, geologice, pedologice și alte studii;
* Efectuarea evaluării de mediu pre-proiectare a activității planificate (procedura de „screening” conform Directivei 2011/92 / UE privind evaluarea efectelor anumitor proiecte publice și private asupra mediului); Evaluarea impactului asupra mediului pentru activitatea planificată;
* Coordonarea și aprobarea activităților de proiectare se va face în conformitate cu cerințele și procedurile naționale în vigoare;
* Elaborarea secțiunii „Protecția mediului” a proiectului conform Normelor de construcție în vigoare, inclusiv soluții de protejare, pe cât posibil, a vegetației existente, de amenajare a teritoriului și eficiență energetică;
* Elaborarea măsurilor de atenuare și a planurilor de monitorizare a mediului pentru etapele de construire și operare;
* Asigurarea expertizei ecologice de stat a proiectelor de detaliu și a activităților de construcție/demolare în conformitate cu procedurile naționale.
 | Firma de proiectare+ IGSU |
| **Demolare**  | Generarea deșeurilor | * Căile și locațiile de colectare și eliminare a deșeurilor vor fi identificate pentru toate tipurile majore de deșeuri care se așteaptă din activitățile de demolare;
* Deșeurile din activitățile de demolare se vor sorta la fața locului și se vor depozita în locuri corespunzătoare;
* Deșeurilor din activitățile de demolare se vor colecta și se vor elimina în mod corespunzător în depozite autorizate de către firme de colectare autorizate;
* Transportul deșeurilor generate în activitatea de demolare se va realiza cu mijloace de transport acoperite;
* Înregistrările pentru eliminarea deșeurilor se vor păstra ca dovadă pentru un bun management al deșeurilor;
* Ori de câte ori este posibil, contractantul va reutiliza și recicla materialele adecvate și viabile.
 | Contractantul selectat pentrulucrările de demolare+ IGSU și Reprezentanții UIP |
| Poluare fonică | * Organizarea muncii se va face astfel încât timpul petrecut în zonele zgomotoase să fie limitat;
* Planificarea activităților producătoare de zgomot se va face astfel încât performanța lor să afecteze cât mai puțini muncitori;
* Se vor implementa programe de lucru pentru controlul expunerii la zgomot;
* Motoarele utilajelor vor fi oprite în perioadele în care nu sunt implicate în activitate;
* Se vor utiliza materiale absorbante fonice și filtre/bariere pentru a reduce sunetele reflectate.
 | Contractantul selectat pentrulucrările de demolare+ IGSU și Reprezentanții UIP |
| Poluare aerului | * În timpul activităților de demolare se va reduce praful prin stropirea cu apă și/sau instalarea dispozitivelor de absorbție a prafului;
* Este strict interzisă arderea pe sol a materialelor de construcție și a deșeurilor;
* Reducerea prafului de pe teren în timpul sezonului uscat se va face prin umezirea suprafeței solului;
* Rutele autovehiculelor vor fi aranjate astfel încât să nu conducă la derapaje, noroi, băltire, etc. și nu vor fi deschise drumuri noi de acces, ci vor fi utilizate drumurile deja existente;
* Pentru autovehiculele care transportă pământ sau alte materiale se vor prevedea puncte de curățire manuală sau mecanică a pneurilor de pământ sau de alte reziduuri din șantier;
* Vehiculele și mașinile vor fi întreținute în mod corespunzător și vor avea revizii tehnice actualizate;
* Muncitorii vor purta îmbrăcăminte de protecție și măști de respirație;
 | Contractantul selectat pentrulucrările de demolare+ IGSU și Reprezentanții UIP |
| Pericole pentru sănătate și siguranță | * Muncitorii din construcții vor primi instrucțiuni de siguranță, echipamente și haine de lucru;
* Se vor instala la intrarea în șantier semne speciale cu instrucțiuni/avertizare;
* Se vor asigura agenți de securitate pe amplasament;
* Se asigură controlul accesului pe șantier; se permite accesul doar personalului autorizat;
* Pentru lucrătorii din construcții se vor pune la dispoziție recipiente pentru eliminarea adecvată a deșeurilor solide;
* Se vor furniza truse de prim ajutor și de protecție;
* Se va asigura semnalizarea eficientă pentru public și toate zonele de construcție vor fi îngrădite pentru a împiedica accesul publicului;
 | Contractantul selectat pentrulucrările de demolare+ IGSU și Reprezentanții UIP |
| **Lucrări de construire** | Pierderea resurselor din sol, degradarea terenului/solului și poluarea | * Se va respecta conținutul documentației tehnice detaliate cu reglementările naționale de mediu, siguranță și securitate în domeniul construcțiilor și cerințe privind sănătatea publică;
* Amplasarea noii clădiri se va face într-un loc cu o productivitate scăzută a solului;
* Proiectarea se va face având în vedere reducere suprafaței ocupată de noua construcție;
* Se va proteja solul prin măsuri adecvate;
* Solul fertil excavat (dacă este cazul) se va împrăștia pe terenurile agricole adiacente;
* Se vor încorpora prin proiectare măsuri de protecție a solului (de exemplu - instalarea unui sistem adecvat de drenaj a apelor pluviale pentru a exclude potențialul de inundații și/sau procese de eroziune - după caz);
* Se va evita, pe cât posibil, tăierea copacilor și a altor vegetații locale existente, și se va corela cu replantarea acestora în funcție de specie conform normativelor în vigoare;
* În cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/depozitarea în depozite de deșeuri autorizate;
 | Compania de construcții + IGSU și Reprezentanții UIP |
| Poluarea fonică | * Organizarea muncii se va face astfel încât timpul petrecut în zonele zgomotoase să fie limitat;
* Planificarea activităților producătoare de zgomot se va organiza astfel încât performanța acestora să afecteze cât mai puțini lucrători;
* Se vor implementa programe de lucru pentru controlul expunerii la zgomot;
* Motoarele utilajelor vor fi oprite în perioadele în care nu sunt implicate în activitate;
* Se vor utiliza materiale absorbante de sunet și filtre/bariere pentru a reduce sunetele reflectate;
 | Compania de construcții + IGSU și Reprezentanții UIP |
| Poluarea aerului | * În timpul activităților de construire se va reduce praful prin pulverizare cu apă și/sau instalarea dispozitivelor de absorbție a prafului
* Este strict interzisă arderea materialelor de construcție și a deșeurilor;
* Pentru transportarea oricărui alt material prăfuit la șantier, este necesar să se umezească și să se acopere încărcătura;
* Reducerea prafului în timpul sezonului uscat se va face prin umezirea suprafeței solului;
* Rutele autovehiculelor vor fi aranjate astfel încât să nu conducă la derapaje, noroi, băltire, etc. și nu vor fi deschise drumuri noi de acces, ci vor fi utilizate drumurile deja existente;
* Pentru autovehiculele care transportă pământ sau alte materiale se vor prevedea puncte de curățire manuală sau mecanică a pneurilor de pământ sau de alte reziduuri din șantier;
* Vehiculele și mașinile vor fi întreținute în mod corespunzător și vor avea revizii tehnice actualizate.
* Muncitorii vor purta îmbrăcăminte de protecție și măști de respirație.
 | Compania de construcții + IGSU și Reprezentanții UIP |
| Măsuri pentru sănătate și siguranță | * Muncitorii din construcții vor fi instruiți privind măsurile de siguranță și securitate în muncă, și vor avea echipamente și haine de lucru;
* Vor fi instalate la intrarea în șantier semne speciale cu instrucțiuni/avertizare;
* Se vor asigura agenți de securitate pe amplasament;
* Se asigură controlul accesului pe șantier; se permite accesul doar personalului autorizat;
* Pentru lucrătorii din construcții se vor pune la dispoziție recipiente pentru eliminarea adecvată a deșeurilor;
* Se vor furniza truse de prim ajutor și de protecție;
* Se va asigura semnalizarea eficientă pentru public și în toate zonele de construcție va fi intezis accesul publicului;
 | Compania de construcții + IGSU și Reprezentanții UIP |
| Generarea deşeurilor | * Căile și locațiile de colectare și eliminare a deșeurilor vor fi identificate pentru toate tipurile de deșeuri care se așteaptă din activitățile de construire;
* Deșeurile rezultate din lucrările de construire vor fi sortate la fața locului, depozitate și eliminate în mod corespunzător la depozite autorizate de către firme de colectare autorizate;
* Înregistrările pentru eliminarea deșeurilor vor fi menținute ca dovadă pentru o gestionare corectă a deșeurilor;
* Transportul oricăror tipuri de materiale, inclusiv a deșeurilor generate în activitatea de construire, se va realiza cu mijloace de transport acoperite
* Ori de câte ori este posibil, contractantul va reutiliza și recicla materialele adecvate și viabile;
 | Compania de construcții + IGSU și Reprezentanții UIP |
| **Exploatare** | Consumul excesiv de energie | * Elaborarea planului și punerea în aplicare a măsurilor de eficiență energetică în activitatea noului sediu al Secției de Pompieri Tecuci;
* Utilizarea instalațiilor electrice și a echipamentelor de înaltă eficiență energetică;
* Iluminarea optimă și cu eficiență ridicată poate reduce consumul de energie;
* Instruirea personalului privind bunele practici în ceea ce privește întreținerea echipamentelor și eficiența energetică, inclusiv aerul condiționat optim;
* Proiectarea și implementarea sistemului de management al energiei, în conformitate cu bunele practici internaționale;
 | Beneficiarul |
| Generarea deșeurilor, inclusiv a celor speciale (electro-tehnice, etc.) | * Implementarea unui sistem adecvat de gestionare a deșeurilor, colectare și stocare separată, asigurarea posibilității reciclarii și a reutilizarii (dacă este cazul);
* Semnalizare și marcaj special;
* Inventar și înregistrare;
 | IGSU-UIP/ Compania de construcții |
| Consumul excesiv și contaminarea resurselor de apă | * Asigurarea sistemului și mijloacelor adecvate de înregistrare a consumului de apă;
* Planificarea și implementarea măsurilor de întreținere adecvate ale sistemului de distribuție;
* Evitarea pierderilor și a consumului excesiv, etc.;
 | IGSU-UIP/ Compania de construcții |
| Poluarea aerului (sistemele de încălzire și ventilație, cum ar fi transportul auto sunt principalele surse de emisii poluante în aer) | * Respectarea standardele de calitate și obținerea autorizației de emisii poluante în atmosferă privind echipamentele termoenergetice;
* Inventarierea și raportarea consumului de resurse;
* Gestionarea corespunzătoare a deșeurilor menajere;
* Întreținerea și funcționarea mijloacelor de transport în modul corespunzător etc.;
 | IGSU-UIP/ Compania de construcții |
| Zgomot, poluare acustică | * Identificarea surselor care generează zgomot;
* Monitorizarea și măsurarea nivelului de zgomot;
* Monitorizarea stării de sănătate a personalului și a lucrătorilor;
* Aplicarea de măsuri tehnice pentru reducerea nivelului de zgomot;
* Semnalizarea corespunzătoare a locațiilor cu zgomot puternic;
* Instruirea angajaților și a locatarilor cu privire la riscurile la care sunt expuși, etc.;
 | IGSU-UIP/ Compania de construcții |

**\*\*\***

**Cerințele tehnice din Termenii de Referință și Anexe reprezintă cerințe minime obligatorii, cu excepția prevederilor legale în vigoare care prevalează.**

**Se vor respecta cerințele ultimelor versiuni ale legislației și normativelor în vigoare.**